LAURAK BAT ZORTZIGARREN LURRALDEAN\n2019ko uztailaren 20a, larunbata | Ordua Euskal Herrian 05:05:30\nda. Buenos Aireseko Laurak Bat euskal etxeak 120. urteurrena ospatu zuen iaz eta Argentinako gainerako euskal etxeak kontuan hartuz 11.000 bazkide daude euskal etxeetan.\nArrazoi asko dela medio hurbildu da euskal herritarra Argentinara (beste asko gainerako Hego Amerikan barreiatu ziren). Arazo politikoak eta ideologikoak ugari, baina baita biziraun beharrak eraginda ere. Kideak han biltzeko grinak sorrarazi zituen euskal etxeak.\nEuskal dantzak, euskara ikasteko eskolak, pilotalekua, Idiazabalgo gaztaren usaina, Gernikako haritzaren kimua... edonork pentsa lezake Euskal Herriko txoko batez ari garela. Baina, ez, ordea, Buenos Airesko Belgrano zumarkalean kokatuta dagoen euskal etxerik zaharrenean baitago Ameriketako euskal kulturaren gordelekurik handienetako bat. Laurak Bat izeneko elkarteak iaz bete zuen 120. urteurrena, eta Argentinako bandera eta euskal ikurrina batera goratuta dituen eraikin zaharrak oraindik hor dirau.\nJakina da euskaldunok bidaiazale amorratuak izan garela, baina mundu zabalean gure aztarnak utzi baditugu ere, Argentinan gorde da inon baino hobeto euskal etorkinaren nortasuna. Ez da, beraz, kasualitatea Argentina "Euskal Herriko zortzigarren lurraldea" izendatu izana.\nAlde batetik, arazo politiko eta ideologikoek bultzatu zuten euskal herritar asko Argentinara etortzera; gerra zibilaren ondorioz, alderdi errepublikarren alde borrokatu zutenak beren aberria utzi eta Argentinara erbesteratu ziren, frankismoaren errepresiotik ihes egin nahian. Inmigrazioaren beste arrazoi nagusia oinordetza legea izan zen: baserria eta beste aberastasunak seme nagusiak eskuratzen zituen, eta horren ondorioz, familiaren beste seme-alabek maiz kanpora joateko erabakia hartu zuten. Dena den, aberritik 10.000 kilometro baino urrunago bizitzera joateak ez zuen sustraien ahaztea ekarri, guztiz kontrakoa, hona etorri zirenek indarrez eta kemenez eutsi baitzioten jatorrizko kulturari.\nGarikoitz Aristegi 24 urteko donostiarrarekin egin dugu topo Buenos Airesen. Kinesiologia ikasketak egin bitartean Buenos Aireseko Laurak Bat euskal etxera jo izan du maiz. Bertara iritsita harrera gozoa izan zuela, ez du zalantzarik: Â«\nLaurak Bat euskal etxean ondo hartzen dute handik pasatzen den oro, baina jatorrizko euskalduna nintzela jakin zutenean, guzti-guztiak agertu ziren edozertan laguntzeko prest. Kasualitatez, Argentinako Euskal Elkarteen Federazioak (FEVA) lehendakari berria aukeratu zuen orduan, eta horretaz baliatuta, Felipe Mugerza lehendakari zaharrarekin eta Javier Olaizola aukeratu berriarekin egin nuen berba\nEUSKAL ETXEETAKO BAZKIDEEN PROFILA. Â«\nEuskal etxeetako bazkideak oso ezaugarri anitzekoak dira\nÂ», azaldu zigun Olaizola lehendakari berriak. Â«\nEuskal Herrian jaioak, euskal arbasoak dituztenak eta euskal kulturagatik interesa duten argentinarrak daude komunitate beraren barruan. Denak desberdinak gara, baina ezaugarri batek batzen gaitu: bazkide guztiok dugu euskal nortasunarekiko atxikimendua\nÂ», zehaztu zuen. Eusko Jaurlaritzak kaleraturiko datuen arabera, Argentinako euskal etxe guztiek 11.000 bazkide inguru dauzkate.\nEuskal etxeekin harremanik ez baina euskal herritar sentitzen direnak ere egon badaude Argentinan. Â«\nEuskal herritartasunaren sentimendua oso indartsua da, batez ere, euskal herritarrak ondo dakielako bere komunitatea txikia dela eta, estatu ezaguna ez duenez gero, identitatea galtzeko arriskuan dagoelako. Horregatik, hain zuzen ere, euskal herritarrak, edonon egonda ere, euskal sentimendu sakona gordetzen du\nÂ», esan zigun Mugerza lehendakari ohiak.\nArgentinako euskal etxeen ideologia abertzalea da, baina ez diogu alderdi zehatz bati atxikimendurik adierazten. Alde horretatik, neutraltasuna mantentzea nahiago izan dugu, gure arteko batasuna gordetzea ezinbestekoa baitzaigu\nÂ», argitu zigun Mugerzak. Â«\nBatzuk euskal alderdi politiko baten aldekoak dira. Adinez zaharrak eta gazteak, erdaldunak eta euskaldunak biltzen dira euskal etxeen inguruan. Desberdinak, bai, jakina, baina hori ez da gure arteko batasunerako oztopo. Eztabaidan ibil gaitezke denbora osoan, baina gutako edonor laguntzaren beharrean egonez gero, beti elkarri laguntza emateko prest gaude\nÂ», aitortu zigun Mugerzak berak.\nEUSKAL HERRIAREKIN HARREMAN ZUZENA.\nArgentinako euskal herritarrek, halaber, ez dute galtzen teknologia berriek aberriarekin harreman zuzena izateko eskaintzen dien aukera. Hala, urriaren 25ean izan ziren hauteskunde autonomikoen gorabeherak ETB Sat satelite bidezko telebistari esker zuzenean jarraitu ahal izan zituzten, Euskal Herriko edonork jaso genituen irudi berak eta aldi berean, alegia. Gainera, kable bidezko telebista oso hedatuta dago Argentinan, eta ondorioz, Europako eta Estatu Batuetako beste telebista kateekin gertatzen den legez, Euskal Telebistako bi kanalak ere gero eta etxebizitza gehiagotara iristen ari dira.\nTelebistaz gain, beste komunikabideak dituzte eskura Euskal Herriarekiko harremana ez galtzeko. Laurak Bateko eraikinean kontraste handikoa da, denboraren eraginez orrialde horixkak dituzten liburu zaharrez betetako liburutegiko apalen ondoan, Interneten sartzeko aukera eskaintzen duen ordenadore ezin modernoagoa ikustea. Gela berean, beraz, Â«EuzkadiÂ» antzineko argitalpen nazionalistaren ale batzuk eskura daitezke eta metro eskas batean Â«El Diario VascoÂ»ren eguneko alea irakur daiteke edozein euskal herritarrek egin dezakeen une berean. Â«DeiaÂ» egunkariaren aleak ere jasotzen dituzte posta arruntaz, eta ondorioz, argitaratzen den baino egun batzuk beranduago izaten dute eskura. Eguneko prentsaz gain, Eusko Jaurlaritzak babesten dituen argitalpen guztiak ere ikus daitezke Laurak Bateko egurrezko mahai zaharraren gainean, hala nola, Emakunderen aldizkaria, Â«BilbaoÂ» hilabetekaria eta Â«BerripaperaÂ».\nAipatzekoa da, baina, argitalpen guztien artean Â«Euskal EtxeakÂ» izeneko aldizkaria. Gasteizen argitaratzen da, eta Euskal Herriko albisteak jorratzen ditu. Sukaldaritza, Baiona, Bilbo edo IruÃ±ea bezalako hiriburuetako erreportajeak, euskararen egoerari buruzko informazioa, gai ekonomikoak eta kulturalak, esaterako, Donostiako Orfeoia, Zinemaldia eta Bilboko Guggenheim izan ziren hizpide aldizkari horretako zenbait aletan. Euskal ohiturek ere badute lekua, hala nola, euskal lurraldeetan egiten diren inauterietako ospakizun era desberdinak. Eta, nola ez, euskal nortasunaren alderik garrantzitsuenetarikoa: herri kirolak, txirrindularitza eta esku pilota. Euskal Herriko egoeraz jabetzeko albisteaz gain, euskal etxeen inguruko berriak ere irakur daitezke. Argitalpen haiek funtsezkoak dira Argentinako euskal herritarrentzat, hauxe baita, hain zuzen, begietatik hain urrun duten euskal aberriaren arima sentitzeko eskuragarrien daukaten bidea.\nHarreman kulturalaz gainera, EAEko erakundeekiko harremanak etengabekoak dira. Izan ere, Eusko Jaurlaritzak dirulaguntza ematen die FEVAren barruan dauden euskal etxeei. (FEVA, Argentinako Euskal Erakundeen Federazioa, 1955ean sortu zen, eta egun 74 euskal etxe biltzen ditu. Argentinako 3,7 milioi kilometro baino gehiagoko lurralde zabalean barreiatuta dauden euskal elkarte gehienen bilgunea da. Nafarroako eta Iparraldeko elkarte batzuek ere Argentinan ordezkaritza izan arren, ez daude FEVAren barruan). Â«\nEusko Jaurlaritzako laguntza ekonomikoa zein kulturala funtsezkoa da, bestela gure diru iturri bakarra bazkideen kuota delako, eta Argentina bizitzen ari den krisialdiak eragina du bazkideen maila ekonomikoan\nÂ», jakinarazi zigun Olaizolak. Â«\nEuskal Astea ospatu genuenean Euskal Herriko dantzariak, abeslari ospetsuak â€”Oskorriâ€”, kirolariak, sukaldariak etorri ziren gure ospakizuna aberasteko\nÂ», gaineratu zuen\n"Argentinako euskaldun askok guk baino hobeto babesten du gure kultura"\nGarikoitz Aristegi 24 urteko donostiarrak hiru urte daramatza Buenos Airesen. 1995eko abenduan Kinesiologia ikasketak hemen egiteko aukera sortu zitzaion eta, gehiegi pentsatu barik, maletak hartu eta urte berriaren hasieran Buenos Airesera etorri zen. Hiru urte hauetan denetarik ikusi du eta hemengo egoeraz nahiko jabetuta egoteko parada izan du. Argentinarrekin, euskal jatorriko argentinarrekin zein euskal herritarrekin harreman zuzena du Garikoitzek. Horregatik, hiru ikuspegiez jabetzeko aukera izan duenez, bere esperientziaren berri emateko hautatu dugu.\n1996ko urtarrilean Buenos Airesera etorri zinen. Zelan moldatu zinen?\nArgentinako lurra zapaldu bezain laster euskal etxera joan nintzen. Hor oso lagun onak egin ditut, Euskal Herriko jendeari harrera ezin hobea egiten baitiote. Pixkanaka-pixkanaka, fakultateko jendea ezagutzen hasi nintzen. Nire ustez, Argentina barneko herrialdeetako jendea Buenos Aires hirikoa baino askoz irekiagoa da; haiekin hobeto konpontzen naiz,\nnahiko itxiak dira.\nEuskal Herrian bizi zinenean, hango gatazkari buruz zeneukan ikuspegia eta oraingoa asko aldatu da? Zertan?\nNahikoa aldatu da, egia esan. Donostian nintzela, ideologia askoz erradikalagoa nuen. Orain, ordea, bai adinak bai kanpotik ikusteak ikuspegi aldaketa ekarri dit. Hiru urte hauek kanpoan emateak gatazka era irekiagoan ulertzeko aukera eman dit. Lehen ez nuen nik bezala pentsatzen ez zutenen jarrera onartu nahi, ezta nirea kritikatzerik ere. Egun, berriz, besteen alde onak onar ditzaket, baita nire ideologiaren akatsak ere.\nAlde handia dago hemen bizi direnen euskal herritarren eta gure arteko abertzaletasunaren artean?\nBai, jakina. Argentinako nazionalismoa gurea baino erromantikoagoa da. Baina, beste alde batetik, izugarrizko kemena dutela uste dut, nahiz eta Euskal Herritik 10.000 kilometrotara bizi izan, batzutan hango ohiturak guk baino hobeto gordetzen dituztelako. Adibidez, dantzak, euskara eta euskal kulturaren beste alderdiak kontserbatzen saiatzen dira, oztopo handiak izan arren. Horrek asko pentsarazten dit eta askotan guk bide erraza izanik, aukerak ez aprobetxatzea penagarria iruditzen zait. Euskal Herriko jendeak eskaintzen zaionaz baliatzen ikasi behar du.\nHauteskundeen osteko egoera zelan ikusten duzu hemendik?\nHauteskunde hauetan euskal herritarren arteko zatiketa azpimarratu dute. Nazionalistak eta ez nazionalistak, alde baten eta bestearen arteko ulergunea gero eta zailagoa dela uste dut. Alde bi sortu dituzte, bakarrak, eta alde batean ala bestean kokatu behar duzu zure burua. Euskal Herrian ez dute erdibidean egoteko aukerarik uzten. Horrek gorrotoa sorrarazten du eta gatazka konpontzea zailtzen du. Hori guztia orain eta hemen uste dut, han nengoenean ez nuelako onartzen.\nArgentinako diktadura garaia ere oso biolentoa izan zen. Hala ere, ez da hainbeste protesta mugimendurik ikusten. Zergatik?\nProzesuaren garaian sistemaren kontra borrokatzen zutenak era basatian akabatu zituzten, jendearen etxeetara sartu eta besterik gabe eramaten zituzten. Hala egin zuten milaka eta milaka pertsonekin eta familiek ez zuten protestatzera nora jo. Haren ondorioz, belaunaldi oso bat desagertarazi zuten. Argentinan politika oso ustela da, joko hutsa da eta dena erosi eta sal daiteke. Argentinarrei arraro iruditzen zaie Espainiako Gobernuak ETArekin berehala ez amaitzea, Argentinan ez dira Europan bezain leunak, biolentzia agerikoagoa da hemen.\nZer ikasi duzu Argentinan Euskal Herrian ikas ezin zenezakeenik?\nHiru urte hauetan konturatu naiz Euskal Herrian oso erraz jartzen zaiola prezioa bizitzari. Alde batekoek zein bestekoek gizakiaren bizitzak zenbat balio duen erabakitzen dute eta euskal herritarrok ohitu gara. Are gehiago, gatazka bizi dutenek prezioa jartzearena onartzen dute; ez da ezohikoa entzutea, biolentziaren biktima polizia, PPko zinegotzia edo etakidea izanda, zerbait egin zuelako hil zutelako argudioa. Neuk ere hura onartzen nuen. Orain, beste ikuspegi batetik begiratuta, astakeria hutsa iruditzen zait. Hemen besteen iritzia errespetatzen ikasi dut


Sorturen erronkak burujabetza prozesua azkartzeko\nData: urriak 03, 2019\nSortuk egin berri du bere Konferentzia Politikoa nazionala, zeinean 2019/2020 ikasturterako lau erronka nagusi finkatu diren, beti ere helburu nagusi bati begira: gaurdanik burujabetza prozesua azkartzea.\nLehen erronka: Kataluniarekin aliantza plano eta maila guztietan sakontzea izanen da, noiz eta Estatu espainiarraren aldetik eraso berrien aurrean aurkitzen garen unean.\nHelburua argia da: atzerantz ari den estatu espainiarraren aurrean, epe luzeko pultsu demokratiko bat koordinatzea. Kataluniarrekin aliantza hori, eremu instituzionalean, politikoan eta sozialean gauza dadin saiatu da Sortu.\nBigarren erronka: ezkerreko burujabetza eta haren etxe komuna den EH Bildu eta EH Bai indartzea. Sortuk bere bitarteko material eta humano guztiak jarriko ditu EH Bilduren eta EH Bairen indartzearen zerbitzura.\nSortuk bere bitarteko material eta humano guztiak jarriko ditu bai azaroaren 10eko hauteskunde orokorretan, bai EAEko hauteskundeetan bai Ipar Euskal Herriko udal hauteskundeetan bai EH Bildu bai EH Bai baik ahalik eta emaitza onenak atera ditzaten.\nHirugarren erronka: burujabetza prozesua gizartez, eduki sozialez, herriz bete beharra dago.\nBurujabetza prozesua atzeraezina bilakatuko duen bultzada soziala behar baita. Horregatik egingo du Sortuk borroka eskuz esku mugimendu feministarekin, pentsiodunen mugimenduarekin eta gazte mugimenduarekin, prozesuaren muskulu soziala indartzeko eta burujabetzaren aldeko fronte herritar eraldatzailea artikulatzeko.\nLaugarren erronka zehatza: presoak kalera ateratzea.\nUrte luzeetako herri presioaren ondorioz, espainiar zein frantziar Estatuek ezarritako hormatzarra pitzatzen hasia dela pentsatzen du Sortuk. Eta, era berean, herri honetan ez dela normalizazio politikorik, ez elkarbizitzarik ezta bakerik ere izanen espetxeetan euskal preso politiko bakar bat dagoen artean. Horretarako, Sorturen iritziz martxan jarri behar da ofentsiba politiko, sozial, instituzional eta diplomatikoa eta egunetik egunera indartsuagoa izango den mobilizazio iraunkor baten alde egin.\nerronkak Sortu. Konferentzia Politikoa


Jokin Delgado: "Berritzea konponbide berriez hornitzea da"\n2000/09/01 Roa Zubia, Guillermo - Elhuyar Zientzia\nMunduko enpresa handienetako batean ari da lanean. Izan ere, tesia bukatu eta segituan 3M enpresak kontratatu zuen Delgado. Enpresan lan ugari egin behar izan ditu, besteak beste, Asiako krisialdi ekonomikoari aurre egin behar izan zion, enpresa erraldoi horren merkatua zaintzeko. Beraz, diru-kopuru handiak eskuratzen dituen enpresa bateko proiektuetan murgilduta dago. Zientzialari ona izateaz gain, munduko merkatu globalaren lekuko bihurtu da.\nGeneak airean, proteinak lanean\nHemeretzigarren mendean zelulen nukleoetatik ADNa erauzi zen lehenengo aldiz. Hogeigarrenean bere egitura eta betebeharra argitu dira. Hogeita batgarrena hastear dagoenean, giza genomaz hitz egiten da. Guztiz egia ez bada ere, genoma osoa irakurtzea lortu dela esaten da. Baina, egia izango balitz ere, genomaren datuak irakurtzeak ez luke biologia zelularraren iraultzarik ekarriko. Geneak informazio-gordeleku soilak dira; proteinak, ordea, kontrolatu beharreko molekulak.\nZertan dabil Kimika Fakultatea?\nJadanik hogeita bost urte igaro dira Donostiako Kimika Fakultatea ireki zenetik. Epe horretan irakaskuntza eta ikerketa izan dira bertako jarduera nagusiak. Gaur egungo egoera hainbat izen ospetsurekin lotzen dugu, baina fakultate oso bat ez da pertsona edo lorpen gutxi batzuetara mugatzen. Zertan dabil Kimika Fakultatea gaur egun?\nKimika Fakultatea: gizartearekiko kokapena\nKimika Fakultateak kokapen berezia lortu du gure gizartean. Adierazgarria da ikerketa-esparruan duen talde arrakastatsuen kopurua. Dena den, fakultatearen egoera ikuspegi zabalago batetik aztertu behar da. Izan ere, Fernando Cossío dekanoak hiru esparru nabarmentzen ditu: industriarekiko harremanak, gizartea oro har, etaunibertsitate-mundua.\nNazioarteko lankidetzaraka zubia\nApirilaren 27an Donostia International Physics Center (DIPC) inauguratu zen.\nEdateko uraren arazketa\n2000/06/01 Roa Zubia, Guillermo - Elhuyar Zientzia\nUra gure herrietara eta etxeetara eramateko urrats asko egin behar dira.\nHeinrich Rohrer: "Arazoek asmakuntzetara bideratzen gaituzte"\n1986. urteko Fisikako Nobel saria Heinrich Rohrer eta Gerd Karl Binnig fisikari suitzarrek jaso zuten. Zurichen, IBM enpresan material supereroaleak aztertzen zituzten. Besteak beste, material horien oxidazio-prozesuen pausoak argitu behar izan zituzten eta horretarako tunel efektuko mikroskopioa asmatu zuten. Horixe izan zen Nobel fundazioak saritu zuena.\nEdozeini ura kimikoki zer den galdetuz gero, H 2 O formula enpirikoa azkar aipatuko luke. Hala ere, urak duen zaporea deskriba dezala eskatuz gero, arazoak sortzen dira. Teorian zaporegabea den likido horrek zapore ezberdinak izaten ditu praktikan, iturriaren arabera. Nola liteke hori?\nIosune Anasagasti. «Metastasia zabaltzen laguntzen duen proteina aurkitu dugu».\n2000/05/30 Roa Zubia, Guillermo - Elhuyar Zientzia\nEuskal Herriko Unibertsitateko ikertzaile talde batek Inbiomed izeneko ikerketa biomedikoko institutua sortu du. Bertan minbizian sarritan zabaltzen den metastasiaren inguruko ikerketa egiten ari dira. Melanoman metastasiaren prozesua eragiten duen proteina eta proteina hori gelditzen duen beste bat ere identifikatu dituzte. Beharbada ez da oraintxe ospitaleetan aplikatzeko moduko aurkikuntza baina aurrerapauso handia izan daiteke bide horretan.\nBioSasieta: energia zaborretik sortua\n2000/05/01 Roa Zubia, Guillermo - Elhuyar Zientzia\nBeasaingo Sasieta Mankomunitateak energia berriztagarrien alde egin nahi du lan. Aurten 10. urteurrena ospatuko duen mankomunitateak Urola Garaia, Deba Garaia eta Goierriko 30 udalerrietan (125.000 pertsona) sortutako zarama biltzen du. Guztira, 42.000 tona inguru urtero. Hortik ateratako hondakin organikoetatik, orain, elektrizitatea ekoitzi nahi da.\n‹‹ Aurrekoak 1 2 ... 36 37 38 39 40 Hurrengoak ››


2015eko otsailaren 24an, Fagor Ederlan bisita | Mondragon formación profesional\n2015eko otsailaren 24an, Fagor Ederlan bisita\n.-(e)k idatzia\t 2015-03-04 0\n2015eko otsailaren 24an, Fabrikazio Mekanikoaren Diseinuko eta Fabrikazioaren Produkzioa Programatzeko Goi Mailako Zikloko lehen kurtsoetako taldeek Fagor Ederlan-Markulete ekoizpen fabrikara bisita egin zuten, Arrasaten. Disko-balazta eta burdin fundizioko fabrika bisitatu zen.\nMekanizatuko planta guztiz automatizatuta dago, beraz, langileak ekoizpenaren ikuskapena soilik egiten du, non mekanizatutako elementu guztien kontrol indibiduala egiten den. Burdin fundizioa kalitate eta produkzio arloan europa mailan erreferentea da eta orduko 1000 bat pieza ekoizten dira.\nBai ikasleei, baita irakasleei ere bisita oso interesgarria eta didaktikoa iruditu zaie.\nIkasle eta irakasleak Fagor Ederlan-Markulete-ra bisistaren aurretik\nHasierako aurkezpena Fagor Ederlan-i buruz.


Euritan (soka-)dantzan! — dantzan.eus\nHemen zaude: Hasiera › Komunitatea › Duguna - Iruñeko dantzariak › Euritan (soka-)dantzan!\nUrtarrilean, zorretan genuen San Blas eguneko soka-dantzaren kronikarekin etorri gintzaizuen -2015ekoarekin, alegia-, eta, gaurko honetan, aurtengoarekin. Beraz, hona 2016ko San Blas eguneko soka-dantzaren kronika, labetik atera berria!\nAurtengo Otsailaren 3an, ez genuen elur mehatsurik izan, baina lehengusina ikusle etorri zitzaigun, euria alegia -ez zen ikusle berezi bakarra izan, Joseba Asiron alkatea ere present iza baitzen-. Jantziak zipriztintzeaz gain ezpartinen zolan ere kolatu zitzaigun euria, dantzaren urratsak ikasi balitu bezala. Egunean zehar ere entsaiatzen aritu ote zeneko susmoa badugu, zolua blai eginda baitzegoen. Tira...\nDantzariok, Katatxu tabernako giro epeletik irten eta San Nikolas elizako aterperantz abiatu ginen. Bertan pixka bat berotu eta luzatu genuen, eta 7:30etan ttanko, euriaren su-eten bat probestuz, eskutik heldu eta Julen Fagoaga aurreskuaren atzetik abiatu ziren dantzariak, Aritz Ibañezek sokaren gibela babesten zuelarik, atzesku.\nAurten, erroskila postu batzuen faltak sortutako hutsunea probestuz, soka-dantza estreinatu genueneko toki berean egin genuen dantza, San Nikolas plaza plazan, eta ez han ondoko San Nikolaseko txoko estuan.\nGozo denden lurrinean bildurik, Julen eta Aritzek belauntxingoa dantzatu zuten eta horren atzetik, axeri-dantza, zortzikoa eta ingurutxoa goxo eta gustoz dantzatu genituen guztiok elkarrekin, espartinen ezpartzua gero eta gogorrago eduki arren!\nDantzan amaitu eta Katatxu ostatura buelta, hantxe merendu goxoa eta, aldatzeko, oinetako lehorrak baikenituen zain! Bertan, edozein euri zaparradatik babesturik, merenduan berreskuratutako indarrekin, San Blasi gure eztarriak gordetzeko eskatu genion egunari dagokion legez!\n2016ko San Blaseko soka-dantzaren argazki sortatxoa hementxe


Batxilergoko ikasleek Prosa eta Poesia lehiaketan parte hartzeko aukera dute . diariovasco.com\nBatxilergoko ikasleek Prosa eta Poesia lehiaketan parte hartzeko aukera dute\nProsa eta Poesia lehiaketa antolatu du Oiartzungo Udalak. Zortzi eta hemezortzi urte arteko oiartzuarrek dute parte hartzeko aukera (herrian jaiotako, erroldatu edo bertan ikasten dutenentzat). Derrigorrezko hezkuntzako mailetan, herriko ikastetxeen bidez parte hartzen dute nagusiki Prosa eta Poesia lehiaketan haur eta gaztetxo oiartzuarrek. «Lanek argitaragabeak eta euskaraz izan behar dute, gai librean. Idazle bakoitzak lan bakarra aurkeztu dezake idazketa mota bakoitzean. Poesian, lanek 40 lerroko izango dituzte. Prosan, gehienez 3 orrialdeko luzera», zehaztu du Aitziber Arnaiz Euskara teknikariak. Lanek baldintza hauek bete behar dituzte: ordenagailuz idatzia; A4 neurrian; bi espazioko tartea eta lehenengo orrialdean izengoitia. Bi kopia kartazal itxi baten barruan aurkeztu behar dira Oiartzungo Udaleko Euskara zerbitzuan. Kartazalaren azalean datu hauek jarri beharko dira: lan mota (Prosa edo Poesia); ikasmaila; adina eta izengoitia. Barruan, beste kartazal itxi batean, datu pertsonalak eman beharko dira: Izengoitia; izen-abizenak; ikasmaila eta adina; ikastetxea; helbidea eta telefonoa. 120 euroko bina sari banatuko dira lan mota bakoitzean. Azaroaren 3ko da lanak aurkezteko azkeneko eguna.


Ardogintza sustatzeko kontratu bat "atzamarrez" esleitzea leporatu diote Aldundiari - Araba - Alea.eus\nErredakzioa 2020-09-08 13:15\nThe Grand Wines premium ardoak online saltzen dituen enpresa da. / THE GRAND WINES\nEH Bilduk salatu du Aldundiaren Nekazaritza Sailak The Grand Wines enpresarekin 360.000 euroko babes-kontratu bat "atzamarrez" eta lehiaketa publikorik gabe onartu duela.\nAstearte honetan egindako agerraldian, Kike Fernandez de Pinedo EH Bilduko batzarkide eta bozeramaileak kritikatu du Foru Aldundiko Nekazaritza Sailak The Grand Wines enpresarekin onartutako babes-kontratua "atzamarrez" esleitu dela, "modu nominatiboan eta arrazoi teknikoengatik lehiarik ez" dagoela argudiatuta.\nGainera, bozeramaileak azaldu duenez, Arabako ardogintzaren sektorea sustatzeko gobernu akordioaren bidezko aurrekontu-partida 360.000 eurokoa izango da.\nUztaileko Nekazaritza Batzordean Eduardo Aginako Foru Diputatuak "upategi txiki eta familiarren gehiengoa ordezkatzen duen talde baten" beste eskaera bat bazegoela onartu zuela gogorarazi du EH Bilduk: ABRA. "Sailak, gainera, onartu zuen plataforma hori kontuan hartuko zuela eta babestu egingo zuela; azkenean, ez dute euren hitza bete", salatu du Fernandez de Pinedo.\nSektoreak "neurri zehatzak eta gardenak" behar dituela deritzote subiranistek, "sektore osoari zuzenduak eta ez gutxi batzuei bakarrik". Zentzu horretan, lehiaketa publikorik gabeko kontratu bat sinatzea "onartezina" dela azpimarratu du bozeramaileak, ezaugarri bereko beste proiektu bat bazegoelako.\nKike Fernandez de Pinedo EH Bildu Arabako bozeramailearen agerraldia. / EH BILDU\nAgerraldi eskaera eta diru laguntzak\nEduardo Aginako Nekazaritza diputatuaren agerraldia eskatu du EH Bilduk, kontratuaren inguruko xehetasunak azaltzeko. Horrekin batera, kontratuari lotutako espediente guztien kopia eskatu dute, zerbitzu juridikoek kontratu hori "zehatz-mehatz" azter dezaten.\nAzkenik, atzeratutako diru laguntzei dagokienez, ardogintzaren sektorearekiko "baldintzarik gabeko babesa" eskatu diote subiranistek Aldundiari. Izan ere, azken foru aurrekontuan, mahastizaintzaren eta ardogintzaren sektorea bultzatzeko laguntza ugari daudela gogorarazi dute: besteak beste, Ardoaren Kulturaren Aldeko Fundazioa, Arabako Errioxaren Posizionamendu Plana, Great Wine Capitals nazioartekotzea edota Ardoaren Bikaintasun Zentroa.\nEgitasmo horien aurrekontuek 638.000 euro batzen dituzte, baina EH Bilduk deitoratu du kopuru hori ez dela sektoreko gehiengora iristen, eta, bitartean, "familia eta uzta upategien jarioak" aurrera jarraitzen duela.


1. proba emakumezkoen herrikoa arraiz mendi - Club de Orientación Bidea\n1. proba emakumezkoen herrikoa arraiz mendi\nEmakumezkoen "Arraiz Mendia" Orientazio Proba\n4 COVID protokoloa\nUrriaren 17an, igandean, Emakumezkoentzat bereziki pentsatutako orientazio proba ospatuko dugu Arraiz Mendian.\nFroga, hiru ibilbideetatik bat egitean datza (open horia, laranja edo gorria).\nIrteerak Arraiz Parking-ean izango dira, Asador Arraiz ondoan.\n10:00etatik 11:00etara Emakumezkoentzako irteerak izango dira lehentasuna izateko. 11:00 etatik aurrera gizonezkoek ere parte hartu ahal dute, baina lehentasuna emakumezkoena izango da. 12:30etan azkenengo irteerak emango ditugu. Hurbildu zaitez inskripzio gunera irteera hartu nahi duzun ordua baino minutu batzuk lehenago. Zuk aukeratzen duzu goiz jaiki edo ez.\nHelmuga irteerako leku bera da, hau da, Arraiz Parking-aren inguruan.\nProba honetan ailegatzeko modu bakarra kotxean da Errekalde auzotik igotzen den errepidetik. Aparkalekuetara heltzeko argibideak begiratu beheko mapan.\nOpen horia: 3000 m. eta + 90m. (15 baliza)\nOpen laranja: 3800 m. eta + 120m. (21 baliza)\nOpen gorria: 5000 m. eta + 180m. (26 baliza)\nEremua, Bilboko eraztun berdearen parke batean dago. Bertatik, hiriaren ikuspegi ederrak izango dituzue. Zonalde bat parkearena da, non abiadura oso handia izan daiteke; beste aldetik zona tekniko batzuk aurkituko dituzue non mapa bereziki ondo irakurri behar da.\nEskala 1:7500-koa izango da eta urrunkidetasuna 5 metrokoa.\nOhar garrantzitsua: maparen alde batzuetan mahai, eserleku, barbakoa eta dutxa asko daude, hala ere ez dira margotu mapa ez “zikintzeko” eta informazio gutxi ematen baitituzte.\nMapa barruan aintzinako harrobiak daude. Gune debakatua da guztiz. Mapan magenta kolorez agertuko da, nahiz eta ibilbiderik berarengandik hurbil ez pasa. Hala eta guztiz ere, kontuz ibili.\nPartehartzeko iparorratza beharko duzu eta SPORTident pintza ere. Ez badaukazu iparorratzik, orientazio-iparrorratzak prest egongo dira behar dituztenei uzteko irteeran. Horren fidantza bezala NANa utzi beharra dago.\nKronometraje sistema elektronikoa da (SPORTident; Air sistema prest izango da baita ere); parte-hartzaileek pintzak alokatuko dituzte (fidantza bezala NANa utzi beharra dago). Sistema honen bidez emaitzen gestio azkarrago eta hobea lortuko dugu eta, gainera, parte-hartzaileok ere errazago "pikatuko” dituzue balizak. Pintza galduz gero, balio duena ordaindu beharra dago (40 euro).\nEmakumezkoak 5 euro (3 euro COBi bazkideentzat). Adingabekoak 2 euro deskontu moduan\nGizonezkoak 7 euro (5 euro COBi bazkideentzat). Adingabekoak: 2 euro deskontu moduan\nUrrilak 13a arte, azteazkena, 23:59ra arte. Momentu horretatik aurrera formularioa itxi egingo da.


Irekia Eusko Jaurlaritza - Gobierno Vasco :: URAk Gernika eta Busturia artean eraikitzen ari den kolektorea aldatuko du Foruan atzeman dituen terma erromatar batzuen aztarna arkeologikoak babesteko\nURAk Gernika eta Busturia artean eraikitzen…\nURAk Gernika eta Busturia artean eraikitzen ari den kolektorea —Mundakako itsasadarraren ezkerraldeko saneamendu-kolektorea—aldatuko du, Foruako Elejalde auzoan.\nKontuan izanda kolektorearen bideak Foruako Herri Erromatarreko balizko arkeologia-gunea gurutzatu behar zuela, URAk zundaketak egin zituen eremuaren arkeologia-potentzialtasuna ezagutzeko, eta hasieran ireki behar ziren zangetan kontrol-neurriak ezarri zituen.\nZundaketa-emaitzen arabera, terma erromatar batzuen aztarna arkeologikoak dira, zonaldean orain arte aurkitu izan den eraikuntza publikorik nabarmenetakoa, eta horien babestea premiazkoa da. Hartara, kolektorea egiteko prozedura tarte horretan aldatuko du URAK.\nHasierako proiektuak aurreikusten zuen kolektorea zanga irekien bitartez eraikitzea, 2-3 metroko sakoneran. Orain, aldiz, kolektorea eraikitzeko lurpeko tinkatzea erabiliko da, zangak ireki barik, 7-8 metro sakon, aurkitutako aztarna arkeologiko horiek babesteko. Hots, trazadua gordetzen da, baina aurrena aurreikusitakoa baino 5 metro sakonago. Hori guzti, Ondare Kulturaleko buruek zehaztutakoari jarraiki.\nArkeologia-azterketa eta –babes lan horiek Bizkaiko Foru Aldundiko Kultura eta Euskara sailarekin lankidetzan egin dira, eta egindako zundaketen emaitza guztiak hari helarazi zitzaizkion.


Sands Expo eta Convention Center, Singapur\nCare & Rehabilitation Expo China 2021-10-15 bitartean antolatu da 2021-10-17rako\nMakeup Show-New York-ek 2021-11-06 eta 2021-11-07 bitartean aurreikusi zuen\nKoloniako Nazioarteko Hardware Azoka 2022-03-06tik 2022-03-09ra antolatuta dago\nVicenzaorok aurreikusita zuen 2021-09-10 eta 2021-09-14 artean\nAt Sands Expo eta Convention Center, Singapur\n[posta elektroniko bidez babestua];[posta elektroniko bidez babestua]\nKategoriak: Informatika eta Teknologia\nBroadcastAsia Asiako nazioarteko hitzordu bisitatu behar da audio, zinema, komunikabide digitalak eta emisio industrietarako\nBroadcastAsia Asiako ezinbesteko nazioarteko ekitaldia da audioaren, zinemaren, hedabide digitalen eta emisioen industriaren alde. BroadcastAsia-k multimedia jokoaren eta irrati-difusioaren industria eten egiten duten jokoen aldaketa eta teknologia berritzaileak eskaintzen dizkizu. Hartu etorkizuna gurekin eta ikusi ekosistema hau bultzatzen duten teknologien bilakaera. Bat egin etorkizuneko erakusleekin eta nazioarteko erosleekin, denak Asiako entretenimendu teknologikoko ekitaldi zirraragarrienean biltzen diren bitartean, teknologia berrienak telebistan eta zineman erakusteko.\nBroadcastAsia CommunicAsia eta NXTAsia berriarekin batera egiten da ConnecTechAsia markako aterkiaren azpian. ConnecTechAsia IKT eta Broadcasting espektro osoa estaltzen duen Asian B2B plataforma bakarra da.\nEsperientzia hobea sortzeko, BroadcastAsia-k diseinu zehatzagoa izango du\nEsperientzia hobea sortzeko, BroadcastAsia-k diseinu zehatzagoa izango du. Izan zaitez zure enpresa ondoen ordezkatzen duen zonaren parte eta erakutsi zure konpainiaren azken berrikuntzak zona hauetan:\nEdukien kudeaketa eta sistemak\nEdukien banaketa eta entrega\nErostea / Zinematografia, Zinema eta Ekoizpena / Postprodukzioa\nINTERNETEN MUNDUKO EXPO\nWuhan Publizitate Teknologia eta Ekipamenduen Erakusketa


Online bilera COVID-19ak sortutako arazoei irtenbidea bilatzeko Online bilera COVID-19ak sortutako arazoei irtenbidea bilatzeko\nEmantzipa… Zer? lantaldeak bilera telematikoa egingo du maiatzaren 21ean, osteguna, 17etan. Eman izena hemen!\nEnpleguan eta honen baldintzetan, ikasketetan eta hauek aurrera eramateko moduan, etxebizitzan, aisialdian… COVID-19ak gogor jo du gizartea eta eragindako krisi egoera honek gazteoi ere modu zuzenean eragin digu. Aurreko batzuetan aipatu ditugu enplegu egoeran eragindako kalteak (ERTEak, langabezia, lanaldi-murrizketak, lan osasunean eraginak), honen ondoriozko alokairua ordaintzeko ezintasun nabariagoa, emantzipatzeko zailtasun handiagoa edota ikasleen egunerokoa nola jarri duen hankaz gora: ikasle pisuei bideratutako neurri eta babes eza, ikasteko baldintzetan erroko aldaketa, lan praktiketan edo formakuntza dualean ezjakintasun handia, aurez aurreko klaseak itzuliko diren ala ez zalantza…\nHamaika dira sortu diren galderak eta, zoritxarrez, erantzunak ez daude argi. Gure ustez hauek aztertzeko espazioak sortzea da lehen pausua eta horregatik datorren ostegunean, maiatzak 21, 17etan Emantzipa… Zer? lantaldearen online bilera berria egingo dugu ondorengo gaiak jorratzeko:\nEtxebizitzari buruzko galdetegiaren kontrastea\n#IkaslePisuakZer kanpainaren jarraipena\nPraktika laboralekin gertatuko dena\nOnline bilera, azkenak bezala, bideodei bidez egingo dugu. Hau kudeatzeko eta arazo teknikoak saihesteko, izen-ematea eskatuko dizugu galdetegi hau beteaz maiatzak 21eko (osteguna) 13:00ak baino lehen.\nAsmoa denon artean errealitatea modu sakonagoan ezagutzea da, esperientzia horietatik abiatuz bizi ditugun arazoak identifikatzea eta hauei nola erantzun pentsatzea.\nEdozein galdera izanez gero, gehiago jakin nahi baduzu edo parte hartu ezin baduzu baina zurea helarazi nahi badiguzu idatzi etxebizitza@egk.eus / bizibaldintzak@egk.eus helbideetara edo deitu 688737092 (Luisa) / 688737153 (Oihana) zenbakietara. Eta animo egoerarekin!


Gailu eramangarri batek irudiak ikusteko aukera ematen die ikusmen-urritasuna duten pertsonei | Consumer\nGailu eramangarri batek irudiak ikusteko aukera ematen die ikusmen-urritasuna duten pertsonei\nAsmamen hori LCD eta LED teknologietan oinarritzen da\nElizabeth Goldring zientzialari estatubatuarrak, Massachussets (AEB) Teknologia Institutuko taldearekin batera, makina eramangarri bat garatu du, ikusmen-ezgaitasuna duten pertsonei kamera digital batek hartutako irudiak ikusteko aukera ematen diena.\nKristal likidozko pantailaren (LCD) eta diodo argi-igorlearen (LED) teknologietan oinarrituta, gailu hau ikusmen-arazoak dituzten pazienteetan probatuko da. Goldringek ikusmen-urritasuna du, eta haren arabera, kostua 500 dolarretik beherakoa izango da (377 euro inguru, egungo aldaketarekiko).\nZientzialariak oftalmologoarengana egindako bisita batean sortu zen ekimena, erabat itsua zenean. Kaltetu gabeko erretinaren zatirik ba ote zuen zehazteko, espezialistak bere begien barruan laser eskanerraren (SLO) oftalmoskopio batekin begiratu zuen. Tresna horrekin, oftalmologoak irudi bat eman zuen zuzenean erretinan, itsutasuna eragin zuten begiko odoljarioetatik haratago, eta Goldringek ikusi ahal izan zuen. Hortik aurrera, 75.000 euro (ia 100.000 dolar) baino gehiago kostatzen den aparatua erabili zuen beste ikusesperientzia batzuetarako. Orduan proposatu zen makina eskuragarriago eta praktikoago bat garatzea, eta 2006. urtean mahaigaineko lehen bertsioa lortu zen, 3.000 euro inguru kostatzen zena (4.000 dolar baino gutxiago).\nDuela gutxi amaitu da bertsio eramangarri “nahiko merkea”, SLOko laserraren ordez intentsitate handiko argi-iturri askoz merkeagoa jarri baitu, LEDa. Makinak 12,7 zentimetro karratu ditu, eta tripode malgu batekin erabiltzen da. Tripodearen goialdean kamera digital bat jartzen da.\nKamerak hartzen dituen irudiak LED bidez argiztatutako LCD batera joaten dira (egungo telebista eta kameretan bezala), eta begian proiektatzen den argi-puntu txiki batean kontzentratzen da ikusizko informazio hori. Goldringek arrakastaz probatu du bere sorkuntza, baina orain unea da ikusmen-arazoak dituzten beste pertsona batzuek gauza bera egin eta eraginkortasuna erakusteko.\ngailu eramangarri goldring-eu ikusmen-ezgaitasun imágenes-eu ingenio-eu


“Orain Presoak” dinamikak larunbaterako egindako deialdietan egongo gara hainbat sindikatu | LAB UPV/EHU\n2018-10-18 Elkartasuna, Ikasle Presoak, LAB Sindikatua, MobilizazioaLAB UPV/EHU\nLAB, ELA, UGT, STEILAS, ESK, Etxaide, Hiru eta EHNE sindikatuok , “Orain Presoak” giza ekimenaren harira larunbaterako antolatutako ekitaldia eta manifestazioarekin bat egin dugu.\nHauxe da sindikatuok sinatutako adierazpena:\nGaitz larriak pairatzen dituzten presoen arazoa dela eta, iazko uztailaren 5ean egindako eskaerari berretsi egiten diogu: ”Sindikatuok agintariei estatuan indarrean dagoen legedia eta nazioarteko irizpide zorrotzenak aintzat har ditzaten eskatzen diegu, gaitz larriak edota sendaezinak pairatzen dituzten presoak hirugarren graduan sailkatzeko edo espetxetik ateratzeko, duintasun pertsonal eta gizatasun arrazoiak direla eta”.\nEspainia eta Frantziako gobernuei preso guztiak EAE(Euskal Autonomia Erkidegoa) eta Nafarroako espetxeetara ekar ditzaten exijitzen diegu, espetxe zigorra presoaren sorlekutik urruti ez betetzeko eta senideekiko lotura errazteko.\nPreso bakoitzaren baldintza eta egoera zehatzak benetan aztertuz, lehen gradutik bigarren gradurako bilakaera eskatzen dugu, espetxe legediak zehazten duen moduan.\n3. Hemen elkartu garen sindikatuok urriaren 20an Donostiako Miramar jauregian arratsaldeko 16:00etan bizikidetzaren alde antolatuko den ekitaldian eta arratsaldeko 17:00etan burutuko den manifestazioan (biak “Orain Presoak” giza ekimenak antolaturik) egongo garela jakinarazten dugu.\n← Azken 4 urteetan amatasun, aitatasun, adopzio edo abegi familia izateagatik prestazioak jaso badituzue, adi\tBehin-behineko langileentzat egonkortasuna, iruzurrik ez!! →\nG7ak ordezkatzen duen ereduaren aurrean, alternatibak beharrezkoak eta posible direla aldarrikatuko dugu Irun eta Hendaian 2019-08-14\nUdalak beste albo batera begiratzeari utz diezaiola eskatu dute BilbaoBizi zerbitzuko langileek 2019-08-13\nJardueraz bete-beteta dator G7 EZ! plataformak Irun eta Hendaian egingo duen kontragailurra 2019-08-12\nRider baten kasua erreklamatu dugu GLOVO enpresaren aurka, lehen aldiz Nafarroan 2019-08-12\nGSS enpresaren aurrean mobilizatu gara, kaleratzeak eta jazarpen sindikala salatzeko 2019-08-09


Zergatik izango du arrakasta argiaren ordutegi-diskriminazioak 2019an? | Consumer\nZergatik izango du arrakasta argiaren ordutegi-diskriminazioak 2019an?\nOrdu-bereizketa duen tarifa elektrikoaren eskaintzarik onenera aldatzeak urtean 230 euro baino gehiago aurreztea dakar.\nEgilea: Teresa Belaire, Helpmycash 2019-ko otsailak 18\nMota desberdinetakoak argiaren tarifak denak ez dira egokiak gure etxerako . Horregatik, modalitate bakoitza berrikusten minutu batzuk emanez gero, haren funtzionamendua ulertzeko, urte amaieran iletxo bat aurreztuko dugu. Baina zenbat? Badago etxe gehienetan ondo egokitzen den bertsiorik? Artikulu honetan sektorean gertatzen denaren errepaso labur bat egingo dugu, eta azalduko dugu zergatik izango den 2019 honetan emaitzarik onenak eguna zenbait zatitan banatzen duen modalitateak, ordukako diskriminazioak (DH). .\n3 tarifa elektriko etxe baterako\nHurrengo elektrizitate-tarifa kontratatu behar dugunez, oso argi izan behar dugu zer erabilera emango diogun. Izan ere, oso antzekoak izanda ere, mota bakoitzeko zehaztapenek desoreka ekonomikoa eragin dezakete hilaren bukaeran.\nGaur egun, argiaren hiru tarifa mota daude partikularrentzat:\nOrdukako tarifa. Kontsumitzaile Txikiaren Borondatezko Prezioa (PSPC) izenekoak kWh ez den kostu bat aplikatzen digu, egunaren eta orduaren arabera; hau da, gure faktura gure kontsumoaren eta handizkako merkatuaren araberakoa da.\nPrezio finkoko tarifa. Betikoa da. Kontratatzeko unean, kWh-aren kostua adieraziko digute urte osorako. Mota horretako bertsio batek ordu-bereizketa du, eta eguna bitan edo hirutan banatzen da. Tarte bakoitzak prezio desberdina du kWh-arentzat.\nTarifa finkoa. Hilero gauza bera ordaindu nahi dugunontzat, gure kontsumoa edozein dela ere, aurrekontu zehatza ezartzeko aukera dago. Bertsio hau konpainia gutxik eskaintzen dute eta kalte egin diezaguketen berezitasun batzuk ditu.\nZer tarifa elektrikorekin geldituko gara?\nAukera hauetako bat hautatzeko, prezioari edo abantailei erreparatu diezaiekegu. Hala ere, komeni da lehenengo urratsa ematea. emango diogun erabilera edo etxean egoera bereziren bat dugun pentsatuz. gizarte-laguntzaren bat jaso ahal izateko.\nGero, ikusi egin behar dugu noiz erabiltzen ditugun gehien gastatzen duten etxetresna elektrikoak . Errutina batzuk markatuta ez baditugu, 11:00etan eta 12:00etan jarriko dugu garbigailua. Seguruenik, 24 orduko prezio finkoko tarifa bat izango dugu kontuan. Aldiz, lanagatik edo mania hutsagatik etxeko lanak gaueko azken orduetan edo goizeko lehen orduetan (22:00etatik 12:00etara) ateratzen baditugu, ordutegi-diskriminazioa duen modalitatea da aukerarik onena.\nAzkenik, gure familia-egoerari dagokionez, dena da, argiaren bonu soziala eskura dezakegun. Kasu honetan, erantzuna baiezkoa bada, ez dezagun gehiegi pentsatu: orduka araututako tarifa da gure kasuan onena, oso konplexua baita.\nOrdu-bereizkeria benetan aurreztea\nTarifa elektriko finkoa duen taldean bagaude eta agian ordu-bereizketa duen bertsioaren alde egin nahi dugun ez badakigu, Administraziotik argi dute jauzi egiteko unea dela. Zergatik? Ordu-bereizketa duen tarifak bi prezio eskaintzen dizkigu kWh-arentzat. Uneko tarifak, finkoak eta DHdunak, ikusten baditugu, zenbateko hauek ditugu:\nArgiaren tarifarik onena, prezio finkoarekin: 0,12 euro/kWh.\nArgiaren tarifa hobea, ordu-bereizketarekin: 0,16 euro/kWh gehienezko ordutegian (kontsumo maximoan) eta 0,07 euro/kWh sakonuneko ordutegian (kontsumo moderatuan).\nHau da, ordu ekonomikoetan % 42 aurrez dezakegu. Horrek esan nahi du sakonuneko orduetan erabilera handiena egin eta 3,3 kW-eko potentzia eta hilean 250 kWh kontsumitzen dituen pertsona batek 52,52 euro ordainduko lituzkeela hileko lehen tarifarekin; ordu-bereizketarekin, berriz, 45,14 euro ordainduko lituzke hilean. Hau da: ia 90 euroko aldea urtean.\nJakina, bi motetako tarifa merkeenen aurrean gaude. Baina otsailean dagoen kostu finkoko eskaintzarik garestienetik pasatuko bagenu (64,52 euro/hil), DHrekin eskaintza hoberenera aldatzeak urtean 230 euro baino gehiago aurreztea ekarriko luke.\nBeti izaten da kontuan bertsio hori?\nPrezio aldea ikusirik, bistan da lanaldia bi zatitan banatzen duten tarifak direla egokienak. Baina, egia da? Modalitate hau aprobetxatzeko egokiena da gure elektrizitate-erabileraren %70 haraneko orduetan egitea. Hala ere, egiaztatu ahal izan dugunez, nahikoa da gure kontsumoaren erdia 22:00etatik 12:00etara egitea. eskaintza errentagarria izan dadin, ordutegi-diskriminazioarekin.\nHobeto ulertzeko, erabiltzaile bera hartzen badugu erreferentziatzat, eta gaueko kontsumoa %50ekoa dela suposatzen dugu, eta hilaren amaieran faktura 50 eurokoa izango litzateke. Beraz, tarte horretako kontsumoa % 70 denean baino 5 euro gehiago, eta proposamen finkoarekin baino bi euro gutxiago hilean.\nBeraz, kontuan hartzen al da beti? Gure ikuspuntutik, bai. Izan ere, egun osoa etxean igaro arren, aski da kontsumo handiko aparatuak erabiltzea goizean edo eguneko azken orduetan. faktura murrizteko.


EUSKAL SAGARDUN SAGARDOA HARTZITZEN\n2021 honetan sagar uzta oparoa izan dugu Euskal Herrian. Hori dela kausa, sagardo guztia bertako sagarrekin egin dugu Gurutzetan. Une honetan, hain zuzen ere, sagardoa gure sagardotegiko upeletan hartzitzeko prozesuan da. Hala, datorren urtean eskainiko dugun sagardo berriaren zain gara.\nSagardoaren lehen ezaugarriak antzematen dira dagoeneko. Besteak beste, aurreko urteetan baino kolore gutxiagokoa izango du, nahiz eta txotx egiteko orduan indar handiz etortzen ari diren, karboniko adierazgarriarekin. Beraz, ziurrenik, edateko oso sagardo errazak izango dira.\nHalaber, 2022ko sagardo berriaren ekoizpen guztia Eusko Jaurlaritzak bultzatutako Euskal Sagardoa jatorri Deituraren pean izango dugula Gurutzetan, gure inguruetako sagarra erabili baitugu sagardoa egiteko.\nHala ere, 2022ko martxora arte, 2021eko sagardoa eskainiko dizuegula uste dugu, hiru motatakoa, Gurutzetako sagardo berria eskaintzeko parada izan arte. Honenbestez, aurtengo sagardoaz gozatzen jarraituko dugu, eta beste pixka bat itxaron Gurutzetako sagardo berriaz gozatzeko.


Hiria GUZTIAK __TARRAGONA__ COMARRUGA EL PLA DE SANTA MARIA __GIRONA__ TORROELLA DE MONTGRÍ L'ARMENTERA __BARCELONA__ BARBERA DEL VALLES BARCELONA CASTELLDEFELS EL MASNOU HOSPITALET DE LLOBREGAT SABADELL SANT FELIU DE LLOBREGAT SITGES\nGUZTIAK __TARRAGONA__ COMARRUGA EL PLA DE SANTA MARIA __GIRONA__ TORROELLA DE MONTGRÍ L'ARMENTERA __BARCELONA__ BARBERA DEL VALLES BARCELONA CASTELLDEFELS EL MASNOU HOSPITALET DE LLOBREGAT SABADELL SANT FELIU DE LLOBREGAT SITGES\nPAG 1/3 - TOTAL 31 Jabetzak\n35.000 € - 1.000 €/hilabetea\nNegozioa - Barcelona (Sarrià) , Eraikitako azalera 400m2, 4 Komunak|.\npisu - Hospitalet de Llobregat (La Florida) , Eraikitako azalera 39m2, 2 Gelak, 1 bainugelak.\npisu - Hospitalet de Llobregat (La Torrassa) , Eraikitako azalera 71m2, 4m2, 2 Gelak, 2 bainugelak,...\nTipo Duplexa zapaltzen du - Barcelona (La Barceloneta) , Eraikitako azalera 90m2, 1 Habitacion , 2 bainugelak, 450...\nDuplexa - Barcelona (El Poblenou) , Eraikitako azalera 134m2, 7m2, 3 Gelak, 2 bainugelak, 300 Itsasora...\natico-a - Barcelona (Les Corts) , Eraikitako azalera 60m2, 40m2, 2 Gelak, Igogailua.\nloft - Barcelona (Pedralbes) , Eraikitako azalera 62m2, 1 Habitacion , 1 bainugelak, Igogailua, Kanpoko guztia.\netxea - El Pla de Santa Maria (Pla de santa maría) , 65000m2, 4 Gelak, 2 bainugelak, igerilekua.\nduplex-a atico-a - Sant Feliu de Llobregat (MAS LLUI) , Eraikitako azalera 130m2, 40m2, 33 Gelak, 2...\npisu - Barcelona (Les Corts) , Eraikitako azalera 125m2, 4 Gelak, 2 bainugelak, Igogailua.\npisu - Barcelona (Dreta de l´Eixample) , Eraikitako azalera 127m2, 4 Gelak, 2 bainugelak, Igogailua.


Enpresa handien neurrira egindako jantokien pleguak – Gure Platera Gure Aukera\nAzaroaren 18an, garraiatutako janaria duten ikastetxe publikoetako jantokiak kudeatzeko kontratuak argitaratu ziren, hau da, sukalderik ez dutenentzako kontratuak. Lurralde historiko bakoitzeko kontratu bat argitaratu zen (Araba, Bizkaia, Gipuzkoa), eta sukaldea duten ikastetxeen kontratuak noiz argitaratuko zain gaude.\nKontratuak noiz ebatziko zain, beste behin ere, caterin-enpresa handientzat pentsatutako pleguak aurkituko ditugu. Horrela, lote kopurua handitu den arren (20 garraiatutako janarirako), enpresa bakar batek kudeatu ahal izango lituzke sukalderik ez dituzten Arabako jantoki guztiak. Gainera, loteen dimentsioak (sorta bakarra Gasteiz osorako, egunean 8.704 menukoa, 38 zentrotan banatu beharrekoa, adibidez) enpresa txiki eta ertainetara eta interes sozialeko enpresetara iristeko aukera guztiak urruntzen ditu. Kaudimenari, azpiegiturei eta ibilgailuen ezaugarriei buruzko irizpideak makroenpresentzat ere pentsatuta daude.\nAlderdi pedagogikoan ere ez dago aurrerapenik. Ratio berberekin jarraitzen dugu, eta enpresei ez zaie inolako eskakizunik egiten begiraleen prestakuntzari dagokionez, elikagaiak manipulatzeko ohikotasunetik harago. Jantokiaren potentzial pedagogikoa kontuan hartuta, ez da ulertzen arlo horretan inolako aurrerapenik ez egotea.\nElikagaien kalitatea hobetzeari dagokionez, kontratu berriek produktuen kalitatearekin lotutako irizpide batzuk jasotzen dituzte (etiketa ekologikoak, Euskolabel bezalako kalitate-ziurtagiriak edo Fairtrade zigiluak), baina ez dago kontrol-mekanismorik enpresek hitzemandakoa betetzen dutela egiaztatzeko. Ildo horretan, Administrazioari dagokion lanaz gain, ikastetxeek, jantokiko arduradunaren eta jantoki-batzordearen beraren bitartez, kontrolatzeko eta zigortzeko gaitasuna izan beharko lukete, oraingoz jaso ez diren alderdiak.\nAzkenik, plegu horiek hezkuntza-komunitatea kontuan hartu gabe egin dira, Eusko Legebiltzarrak 2019an erabaki zuen bezala, eta horien iraupenak (3 urte, 5 urtera luza daitezkeenak) epe luzera aldatzeko aukera ixten du.\nGure platera, gure aukeran uste dugu pleguak ezin direla egin catering enpresa handien interesen arabera, hezkuntza komunitatearen premien arabera baizik. Horretarako, ezinbestekoa da erkidegoarekin adostuak izatea, Eusko Legebiltzarrak erabaki bezala.


Pornografiaren kontsumoak edo heziketa sexualaren gabeziak dituen ondorioei buruzko hausnarketa umoretsua - Durangaldea - Anboto.org\nPornografiaren kontsumoak edo heziketa sexualaren gabeziak dituen ondorioei buruzko hausnarketa umoretsua\nAritz Maldonado 2021-02-20 10:30\nPatricia Urrutia, Juanjo Otero eta Jon Zumelaga.\n'Porno Vs Afrodita edo I love #gorkaurbizu' antzezlana Berrizko Kultur Etxean egongo da ikusgai gaur, hilak 20, 19:00etan.\nGaztetxea itxi aurreko azkeneko kontzerturako soinu probara darama ikuslea Porno Vs Afrodita edo I love #gorkaurbizu antzezlanak. Ane, Karmelo eta Unai gaztetxeko taula gainean daude, bateria, gitarra eta baxua parean dituztela; aspaldiko lagunak dira hirurak, 40 urtetik gora dituzte eta euren musika taldearen azkeneko kontzertua izango da. Abiapuntu horregaz, pornografiaren kontsumoak eta harreman sexual eta afektiboek gazteengan (eta ez hain gazteengan) duten eraginaz hausnarketa egitera bultzatuko dute ikuslea. "Gaiak hasieratik eman zigun arreta, gu jada hain gazteak izan ez arren", azaldu du Patricia Urrutia Benetan Be konpainiako zuzendari eta aktoreak. Juanjo Otero aktore iurretarra da obrako beste protagonistetariko bat, Jon Zumelagagaz batera. Beste bina pertsonaiaren azalean ere sartzen dira aktoreak: rock izar idealizatuenean, eta, azkenik, jainkoen mailan dauden Porno eta Afroditarenean. "Argi dugu guk ez daukagula ezeren erantzunik, baina norbere iritziak kontrastatzeko baliagarria dela uste dugu. Gure lan-tresna eta adierazteko modua umorea da, eta taula gainean jarri eta geure buruaz barre egiterakoan indar askatzaile hori martxan jartzea", adierazi dute.\nGai arantzatsua, umoretik\nNafarroako ikastetxeetan abiatutako Skolae hezkidetza proiektuaren ezarpenak sorturiko zalapartagaz hasi ziren Benetan Be-ko kideak antzezlanean beharrean. "Gaia ez da samurra, eta, horregaitik, ikerketa lan sakona egin dugu", esan dute. Alde horretatik ere, pozik daude antzerki konpainiako kideak jasotako erantzunagaz. "Garrantzitsua da esperientziei buruz berba egitea, are gehiago geroago eta isolatuago gauden garai hauetan. Elkarregaz antzoki batean egotea esperientzia bat konpartitzen, jarleku bat tarteko edukita ere, azpimarratzeko modukoa da", gaineratu dute.\n'Porno Vs Afrodita' erritmo handiko antzezlana da, eta fisikoki zein emozionalki erronka izan dela nabarmendu du Urrutiak: "Gu aktoreak gara, ez musikariak. Baina aurretik ere ibilitakoak gara musika taldeetan. Antzerkikoa lagun talde bat da, baina urteak daramatzana jotzen, eta asko entseatu dugu hori modu duin batean islatzeko".\nDurangon eta Abadiñon\nBenetan Be-k urrian estreinatu zuen bere bigarren obra hau, Bilboko BAD jaialdian. Urtea amaitu bitartean, beste emanaldi batzuk eskaini ostean, abiada hartuta dabiltza 2021 honetan. "Oso harrera ona eduki dugu, antzokiak ikuslez lepo eduki ditugu; gaia samurra izan ez arren, umoretik heltzen diogu, tribializatu barik, eta zuzeneko musika jotzeak eta komedia izateak, ba, eragina du publikoarengan". Urtarrilean, Durangoko San Agustinen eta Abadiñoko Errotan eskaini zituzten emanaldiak, eta Urrutiak gogo onez gogoratzen ditu. "Sekulako jaia izan ziren, segurtasun neurriak hartuta, jakina. Ikuslegoak Beste bat eskatzen amaitu zituen emanaldiak, pentsa! Guk abesti batzuk prest ditugu zuzenekoetarako, baina beharbada gehiago prestatu beharko ditugu", azaldu du barreka.\nBerrizkoaz gainera, martxoan eta apirilean ere emanaldi ugari dituzte lotuta. Besteak beste, Zornotza Aretoan egongo dira, apirilaren 23an.


Langabezia-tasa apaldu da Euskal Herrian | Economie | KAZETA\nLangabezia-tasa apaldu da Euskal Herrian\nAurtengo lehen hiruhileko datuen arabera, Euskal Herriko landabezia-tasa %9,09ra jaitsi da, Gaidengiak jakinarazi duenez. Orotara, 137.000 langabe daude Euskal Herrian.\nKazeta|26/04/2019|0 commentaires Mis à jour à:\nIpar Euskal Herrian %0,1a jaitsi da langabezia. © Guillaume Fauveau\nEustatek bildutako datuek ere adierazten dute langabezia apaldu egin dela azken hiruhilekoan, baina tasa %9,49an kokatu dute. Iturri hau zein INE baliatuta, Gaindegiak azpimarratu du hamarkada bat atzera egin behar dela maila horretako langabezia aurkitzeko, Naiz atariak jakinarazi duenez.\nNafarroa Garaian tasaren jaitsiera garrantzitsua eman dela nabarmendu du Gaindegiak (-1,8, INEren datuen arabera), Bizkaian (-0,2; INE) eta Ipar Euskal Herrian (-0,1; Gaindegia) jaitsiera hori leunagoa izan den bitartean.\nAraban langabezia tasak kontrako joera izan du, Eustaten zein INEren datuek erakusten dutenez (+0,4 eta +0,2, hurrenez hurren).\nGipuzkoan, aldiz, INEk adierazten du langabeziak gora egin duela (+0,5) eta, aitzitik, Eustaten datuek diote jaitsi egin dela (-0,3).\nGaindegiak azpimarratu duenez, bi iturrien emaitzak ez datoz bat ez biztanleria aktiboa ezta langabetu gordinen azken hiruhileko bilakaera joeran ere: Eustatek EAEko pertsona aktiboen (-3.400) eta langabetuen (-1.100) jaitsiera eman dela aditzera ematen du, INEk, ordea, pertsona aktiboen (+6.300) eta langabetuen (+900) gorakada.\nJoerak alde batera, Bizkaian kokatzen da Euskal Herriko lurraldeen arteko langabezia-tasa handiena (%11,23). Hala berresten du Eustatek ere, Arabaren pare kokatuz (%11,30). Ostera, Ipar Euskal Herriak eta Gipuzkoak dute langabezia tasa apalena.\nEuropar Batasunean ere langabezia-tasak gora egin du azken hiruhilekoan (+0,20), behin-behineko datuen arabera. Hala, Euskal Herriko langabezia tasa EBkoa baino 2,3 puntu handiagoa izaten jarraitzen du (INE).\nIpar Euskal Herrian bakantzak euskoz pasatzeko parada


Azaroa: txerri iberikoa, 'olibondoa hankekin' | Consumer\nAzaroa: txerri iberikoa, 'olibondoa hankekin'\nDehesak eta haren fruituek osatzen dute txerri iberikoaren dieta, eta bihotzerako osasungarria den haragi hori jaki gozo bihurtzen dute.\nTxerri iberiarra jatorri mediterraneoko arraza autoktonoa da, eta artzaintzara egokitutako etxeko txerriaren adibide bakanetako bat da. Bi mota nagusi daude: azal beltzekoak eta azal gorrikoak. Aldea ile motaren eta bere tonalitateen araberakoa da, gorriaren edo beltzaren proportzio handiagoarekin edo txikiagoarekin.\nGaur egun, txerri iberikoa arraza purukoa izan daiteke, edo txerri iberikoaren eta txerri zuriaren arteko gurutzaketakoa. Txerri iberikoa larreko berezko baliabideez elikatzen da, hala nola artadi eta artelatz-ezkurrak, eta montanera, pagatxa, gaztaina eta bestelako fruituak.\nTxerri iberikoa ezkurrarekin edo bihurrituarekin\nTxerri iberikoa hazkuntzaren adibiderik onenetakoa da\nabereena, guztiz aske hazten delako. Hazkundean bi fase bereiz daitezke:\n“Prestakuntza-fasea”: edoskitzearen ondoren gertatzen da, eta, besteak beste, txerria belarrez, haziz, erraboilez eta pikorrez elikatzen da, 90 eta 110 kilo bitarteko pisua hartu arte.\nLoditze edo “txanpon” aldia: txerriaren dieta ezkurretan oinarritzen da, arte eta artelatzen fruitua. Gluzidotan eta gantzetan aberatsa den fruitua da ezkurra, batez ere azido oleikoan, zeina bihotzarentzat osasungarria den gantza baita, oliba-oliotan ugaria. Fase horretan, txerriak kilo bat baino gehiago irabaz dezake egunean, 10 kilo ezkur hartzen baititu egunean. Hala ere, horretarako, beharrezkoa da ariketa fisiko etengabea egitea janari bila, eta jarduera horri esker, haragia tentazio gozo bihurtzen da ahogozo. Ezkurrez gain, herrialdearen hegoaldeko eskualdeetako larreetan barrena egiten dituen ibilbideetan, txerriak landare aromatikoak jaten ditu.\nharagia ñabardura aromatikoz bustiko dute.\nAnimaliaren dieta, loditze-fasean, pentsuekin osatu bada, haragiaren sailkapena “behor itxurako txerri iberikoa” izango da, eta bestela, “txerri iberiarra”.\nezkurrezkoa, aurrekoa baino kalitate hobekoa.\nTxerri-haragiaren nutrizio-balioa aldatu egiten da\nanimalia ebakitzea, zenbat koipe duen. Edukia\nharagi horren uretan kopuru handia dago, baita proteina-ekarpena ere.\nkalitate biologiko handikoak.\nGantz-azido monoasegabeen kopuru handiak, batez ere oleikoak, “olibondoa hankekin” izena eman dio.\nProteinak alderantziz proportzionalak dira\nanimaliaren gantz-edukia, eta karbohidrato-kantitatea, berriz, ia-ia\nbaliogabea. Animalia honen bereizgarria azido kopuru handia da\ngantz-gantz monoasegabeak, batez ere oleikoa, haragiak dituenak,\n"Olibondoa hankekin" goitizena eman diona. Horri buruz\nmikronutrienteei, B1 bitamina eta\nproportzio txikiagoa B2 eta B3n, baita zinkean eta potasioan ere.\nHala ere, bihotzarentzat osasungarria den elikagaia izan arren, ez da komeni gehiegikeriak egitea.\nberen kontsumoagatik, horietako askok duten gantz-kantitate handiagatik\nTxerri-haragia hotzetan (2-3 egun) nahiz izoztuta (3 hilabete bitarte) gorde daiteke. Haragi horrek erraztasun handia du beste elikagai batzuen usainak harrapatzeko eta berezko usaina galtzeko; horregatik, beti paper edo film babesgarriz estaltzea gomendatzen da.\nTxerri iberikoaren haragia gutxitu egiten da kozinatzean, koipe asko duelako; beraz, gatzik ez gehitzea gomendatzen da.\nTxerri iberikoaren haragia gutxiago jateko joera dago, edukiaren arabera\nduen koipean; beraz, gatzik ez botatzea gomendatzen da\njanaria prestatzea, zukuak atera ez daitezen. Mota guztietako haragia onartzen du.\nprestaketena: frijitua, plantxan, labean, parrillan, etab.\nPrestatzeko modu ugariez gain,\ntxerritik hainbat eratorri ateratzen dira, hala nola txorizoa, saltxitxoia,\nodolkia, eta abar luze bat.\n1. Txerri-burruntzia kuminoarekin eta mendarekin\n2. Txerri-saiheskia baratxuriarekin\n3. Txerri iberikoaren azpizuna hostopilean\n4. Txerri-solomoa labean ziape-saltsarekin\n5. Txerri-saiheskia barbakoa-saltsarekin\nDieta grasa-eu olivo-eu txerri txerriki iberiko


Norvegiako kirolarien ezusteko oparia Joko Olinpikoetan — Gaztezulo\nNorvegiako kirolarien ezusteko oparia Joko Olinpikoetan\nNorvegiako kirolarien ezusteko oparia Joko Olinpikoetan Korearrera gaizki itzulitako eskaera batek milaka arrautza utzi ditu talde norvegiarraren sukaldeetan. https://www.gaztezulo.eus/albisteak/norvegiako-kirolarien-ezusteko-oparia-joko-olinpikoetan https://www.gaztezulo.eus/albisteak/norvegiako-kirolarien-ezusteko-oparia-joko-olinpikoetan/@@download/image/1518017540445.jpg\nKorearrera gaizki itzulitako eskaera batek milaka arrautza utzi ditu talde norvegiarraren sukaldeetan.\nPiongiangeko Neguko Joko Olinpikoetan gertatu da; Norvegiako kirol taldeko sukaldariek harrituta jaso zituzten 13.500 arrautza sukaldean; "kaxak iristen hasi ziren, beste bat, eta beste bat, eta beste bat... ez ziren inoiz amaitzen!". Dirudienez, korearrera gaizki itzuli zuten 1.500 arrautzen eskaera, eta horren ordez, 15.000 eskatu zituzten.\nHorrenbeste arrautzekin, talde norvegiarrak ez du proteina faltarik izango. Kalkuluak egin dituzte, eta denak gastatzeko, kirolari bakoitzak egunean zortzi arrautza jan beharko lituzte. Denda den, Norvegiako sukaldariek ez dituzte arrautzak bueltatuko; "Ziur erabiliko ditugula!" adierazi dute.


Hitzek ere zaintzen dute - Gipuzkoako Hitza\nHitzek ere zaintzen dute\nEuskarazko literatura ikusgai egiteko helburuz sortu dute ‘Hitzak zaindari’ erakusketa. Zumarragan dago ikusgai bihar arte, eta Gipuzkoako beste herri batzuetara ere zabalduko dute gero.\n2021, urriak 01 Albisteak, gipuzkoa, Kultura 111\nBizitzak zaintza dakar, eta zaintzak bizitza. Bizi denak zaindu egiten du. Zaintzen duenak bizitza berritzen du. Bizi izan liteke ni eta hura, baina elkarren zaintza da gu egiten gaituena…”. Aipu horrek ematen dio ongi-etorria bisitariari Hitzak zaindari erakusketara. Zumarragako Zelai Arizti erakusketa aretoan dago ikusgai bihar arte, eta Gipuzkoako beste herri batzuetan ere izango da aurki. Hurrena, Eibarren.\nEuskal Liburuaren Katea osatzen duten elkarteek antolatu dute erakusketa Euskal Itzultzaile eta Interpreteen Elkarteak (EIZIE), Euskal Editoreen Elkarteak, Euskal Idazleen Elkarteak eta Galtzagorri Gazte eta Literatura Elkarteak—, Kutxa fundazioaren laguntzarekin. Euskal liburugintza edo euskal literatura “ikusgarri egitea” da haren helburu nagusia, Ana Urrestarazu Euskal Editoreen Elkarteko idazkariak esan duenez.\nErakusketa ez da elkarte horiek elkarrekin egiten duten lehendabiziko proiektua, eta aurrera begira ere “elkarlan horrekin jarraitzea da asmoa”, azpimarratu du Urrestarazuk. Elkarte bakoitzak izaera eta egiteko propioak dituen arren, norabide berean ekiteko indarrak batu dituzte: “Euskal literatura edo euskal liburugintza zaindu egin behar dugula iruditzen zaigu. Gu, lau elkarteok, lan horretan ari gara, baina erakusketaren bitartez erdal ikusleei erakutsi nahi diegu euskal letretan ere badagoela zaintzaren isla”.\nEuskal literaturgintza “une oparoan” dago. Datuei begiratuta, “urteko 1.550 titulu argitaratzen dira euskaraz batez beste, guztiak nobedadeak”. Beste kontu bat da argitaratzen den hori guztia kontsumitzaile izan litezkeen guztiei iristen zaien edo ez. Azken ideia horretan eragin nahi du, hain zuzen, erakusketak. Euskaraz egiten den guztia “agerian jarri” nahi da, balizko irakurle horienganako zubi lana egin. Urrestarazuk euskal literatura “industria kultural garrantzitsua” dela dio, ez bakarrik emandako zenbakiengatik, baita “sortzaileek egiten duten kalitatezko lanagatik” ere.\nEuskal literatura “oso momentu onean” dago, erabat “profesionalizatua” dago, eta “sendo” ageri da, Urrestarazuren esanetan. Ez hori bakarrik, oinordekotza ere ziurtatuta dagoela esan daiteke: “Aurtengo produkzioari begiratzea besterik ez dago; idazle gazte asko dago eta horietatik emakumezkoak ere asko dira”, azaldu du Euskal Editoreen Elkarteko idazkariak. Ez da makala, dena den, ezarritako erronka. Euskal literatura industria emankorra izanagatik, merkatuan duen konpetentzia handia da: “Euskal Herrian erdal literaturak askoz ere indar handiago dauka irakurleen artean”. Horregatik erakusketa: “Indarrak batu ditugu presentzia hori bermatzeko, euskal literatura ikusgarri egin eta agerian jartzeko”.\nErakusketara itzulita, zaintza da antolatzaileek aukeratutako gaia, baina izan zitekeen beste edozein ere, “euskal literaturak askorako” ematen duelako. Erakusketaren ideia orain urte bete hasi zen gorputza hartzen, “oso testuinguru berezian”, osasun krisia zela eta. Elkar zaintzea, euskal literatura zaintzea izan zen aukeratutako ideia eta “hori izan da proiektu guztia gauzatzeko ardatza”.\nErakusketa Donostiako Tabakaleran estreinatu dute aurtengo udan, Kutxa Kultur Plaza espazioan. Harrera oso ona izan du, eta antolatzaileak “pozik” daude horregatik. Baina erakusketa ibiltaria da. Zumarragan dago ikusgai bihar arte, Zela Ariztin, eta Eibarko Juan San Martin liburutegian izango da gero, urriaren 18tik 30era. Zarauzko Sanz Enea izango du hurrengo geltokia, baina oraindik datak zehaztu gabe daude. Zarauztik Gipuzkoako beste herriren batera joango dela ere ziurtatu dute antolatzaileek, nahiz eta, oraingoz, ezin duten beste ezer aurreratu.\nZaintzaren gaia islatzen duten hogei aipuz osatuta dago erakusketa. Aipu bakoitza panel batean jarrita dago, ikusleek irakurtzeko moduan. “Euskal literaturako hogei pasarte dira, Uxue Alberdi eta Itziar Zubizarreta idazleek, Xabier Olarra editoreak eta Lourdes Otaegi eta Alex Gurrutxaga unibertsitateko irakasleek askatasunez aukeratu dituztenak”, azaldu du Urrestarazuk. Testu horietan denetarik dago: poesia, kantak, saiakera, itzulpena, haur eta gazte literatura…, eta guztietan agertzen da zaintza ideia bezala, “izan daiteke feminismoaren ikuspegitik, minarenetik, familiarenetik… Arlo ezberdinetako gaiak ukitu dituzte, oso esparru zabala hartzen duelako zaintzaren gaiak, eta horrela agerian utzi nahi izan dugulako erakusketan bertan”, gaineratu du.\nPaneletan banatuta ikusgai dauden pasarteak liburuxka batean ere bildu dituzte, eta eskuragarri izango dira, doan, erakusketan bertan. Postal bat ere izango da aukeran, eta, haren bitartez, jendea bere aipu propioa idaztera edo berak aukeratutako bat proposatzera animatu nahi dute erakusketaren antolatzaileek. Postalean ageri den QR kode baten bitartez bidal daitezke proposamenak. Bideo bat ere egongo da ikusgai erakusketan, eta bideo hori bera sare sozialetara ere igo dute dagoeneko.


Taxiak ez dira inoiz gelditzen | 111 Akademia\nIzenburua: Taxiak ez dira inoiz gelditzen\nZenbateraino markatzen dituen halabeharrak gure bizitzak. Horixe Xabier Montoiaren ipuin liburu berria gurutzatzen duten galderetako bat. Gaztetxo bat lehen aldiz maiteminduko da, izeba-osaben etxean ama noiz etorriko zain dagoela; harriek sufritzen ote duten galdetuko dio bere buruari Geologia ikasle batek ezbehar baten ostean; barruko zaratari aurre egin nahi dion emakume batek eguzkia gurtzen duen komunitate batean bilatuko du bakea; harreman gatazkatsua hasiko du dealer batek kirurgia estetikoaren erregina batekin; lagun talde batek mendeku hartu nahiko du jasandakoagatik, baina ondorioek gainezka egingo diete…\nBi ahots irakurriko ditugu liburu honetan: hainbat kolpe bizi izan dituzten bi emakume dira, behin baino gehiagotan zerotik hasi behar izan dutenak, aukera hobe baten bila. Baina taxiak ez dira inoiz gelditzen, are gutxiago galtzen ere traketsak direnentzat. Eta geldituz gero ere, batek daki zer ekarriko duten berekin.\n2021/10/27 8:24 pm\nAsko kostatzen zait ipuinak irakurtzea. Nahiago ditut eleberriak, zenbat eta lodiagoak izan, orduan eta hobeto. Ipuin bakoitzak ahalegin berria eskatzen du; eleberrian, berriz, hasieran bakarrik egin behar duzu esfortzua.\nXabier Montoiaren liburu batzuk irakurri ditut, ‘Azken afaria’ eta ‘Fucking artists’ besteak beste, eta inoiz ez dit huts egin. Hamar narraziok osatzen dute ‘Taxiak ez dira inoiz gelditzen’ izeneko hau.\nLehenengoan eskolako lehen urteez hitz egiten da eta protagonistaren lehen maitasunaz. Bigarrenean, ‘Tea ilobarekin’ izenekoan, pertsonaia nagusia haurdun geratu eta aitaren laguntzarekin abortatzen duen neska bat da. Osaba ere laguntzeko prest dago.\nHirugarrenean, ipuineko heroiak, ikasle batek, ez daki zer ikasi. Berarentzat garrantzitsuena familiatik beste hiri batera joatea da. Herrira itzultzen denean, aita hilkutxa batean ikusten du, eta harriek sufritzen ote duten galdetzen dio bere buruari.\nEz ditut irakurleak aspertu nahi kontakizun guztiak laburbilduz. Hori irakurlearen lana izango da, baina esango dut testu hau gustatu zaidala. Lehenik eta behin, emakumeak haien bizitzaren protagonistak direlako: batzuek beren herritik urrutira joan nahi dute ikastera, independentzia lortzeko. Bigarrenik, literaturaren eta bizitzaren gai garrantzitsuenak jorratzen direlako: heriotza eta suizidioa, oso modu positiboan eta pedagogikoan.\nBeste behin ere Gasteizko idazleak liburu on bat idatzi du.\n2021/07/12 9:20 pm\nOso liburu ona Xabier Montoiaren azkena. Hamar ipuin daude liburu honetan eta oso onak dira gehienak. Emakumeak dira ipuinen narratzaileak eta protagonistak eta ez du ematen kosta egin zaionik idazleari emakumeen buruetan sartzea. Aitzitik, dena oso naturala ematen du.\nOso ondo idatzita dago liburua, normala denez Xabier Montoia izanik idazlea, eta azkar irakurtzen da. Amaitzean oso zapore ona utzi dit.\nOndorioz, oso gomendagarria da liburu hau eta hurrengoaren esperoan geratzen naiz. Ea azkar hetzen den.


Osteguna, 2007.eko uztailak 26\nNafarroako Gobernuak milioi bat euroko diru-laguntzak ontzat eman ditu Iruñeko Arroko azpiegituretarako\nNafarroako Gobernuaren Toki Administrazioko kontseilariak, Alberto Catalán Higueras, 1.010.595, 09 eurotako inbertsioak ontzat eman ditu Iruñeko Arroko herrietako bide azpiegiturak hobetzeko. 2005-2008 Tokiko Azpiegituren Planak, horietarako, 679.558,96 euroko diru-laguntza orokorra hartzen du barne.\nGuztira, Foruzaingoaren 217 patruilek trafikoko dispositibo berezia osatuko dute bihar ostiralean izango den oporretako irteera-itzulera operaziorako\nBihar, ostirala, uztailak 27, 15etatik aurrera abuztuaren 1eko 24etara arte, hasiko den oporretako irteera-itzulera operazioa dela eta, Foruzaingoaren Trafiko Dibisioak trafikoa zaintzeko eta kontrolatzeko dispositiboa planifikatuko du. Bertan, bost egunez, guztira 217 patruilek eta atestatuen taldeek hartuko dute parte, goizeko, arratsaldeko eta gaueko txandetan.\nOliteko Jaialdiak Antzerkiaren Legeko proiektuari buruzko informazio jardunaldi bat antolatu du\nOliteko Antzerki Klasikoko Jaialdiak, bihar, ostirala, uztailak 27, 19etan, Ardoaren Museoa, eta doaneko sarrerarekin, Antzerkiaren Legeko Proiektuari buruzko informazio jardunaldi bat antolatu du. Ekintza eszena arteen profesionalei, kultur koordinatzaileei, programatzaileei, kultura zinegotziei, arduradun politikoei eta gaia interesatzen zaion publikoari zuzentzen zaie.\nGaur egunsentian Iruña-Behobia errepidean (N-121-A) trafikoa desbideratuko da, Sunbilla parean, ur-emaria neurtzeko estazioan burutzen ari diren lanak direla eta\nLarunbat goizean hobekuntza lan berdinak egingo dira Arrizabalagako ur-emaria neurtzeko estazioan, Iruña-Tutera errepidean (N-121)\nNafarroako Gobernuak 500.000 € inguruko diru-laguntzak eman dizkie 27 erakunderi Garapeneko Nazioarteko Lankidetzaren arloko sentsibilizazio jardueretarako\nNafarroako Gobernuak, Gizarte Ongizate, Kirol eta Gazteria Departamentuaren bidez, 498.628 €uroko diru-laguntzak eman dizkie 27 erakunderi, 2007. urtean Garapeneko Nazioarteko Lankidetzaren arloko sentsibilizazio jarduerak garatzeko.


Azterketak bai ala ez ? • ZUZEU\nAzterketak bai edo ez ?\nBAI ALA EZ ?\nAzterketak bai edo ez? Galdera ona baina erantzuteko zaila, gai honi buruzko eztabaida gero eta garrantzitsuagoa da, baina, zergatik ez dugu proposatzen gauza bat? Zergatik ez “azterketak bai “, baina bakarrik hizkuntzetan?\nNerabeok jasaten dugun presioa pairaezina da askotan. Hain da jasanezina estresa, non ume batzuk txarto pasatzen duten azterketa garaian eta hurrengo eguneko azterketetan pentsatuz ezin duten lorik egin. Normala al da hori? Normala al da gazte batentzat nota onak ateratzea, bere nerabezaroaz gozatzea baino garrantzitsuagoa izatea?\nUler dezaket azterketak ikasleon nota finkatzeko era objektibo eta aproposak izan daitezkeela batzuetan, baina beste askotan, ostera, ez.\nNire iritzi apalean, gizartearen eta herrialde honetako hezkuntzaren errua da gehienbat. Nire ustez, azterketak beharrezkoak izango lirateke hizkuntzetan: Euskara, Gaztelera, Frantsesa, Ingelesa… Baina ez zientzietan ezta beste ikasgai batzuetan ere ez , hala nola: Teknologian, Plastikan…\nEskuarki, hamalau teoria aurpegi ikasi ostean, egun batzuk pasa ondoren ez dugu ezer gogoratzen. Hortaz, nire konklusioa da ez duela merezi hainbat ordutan ikasteak, lipar batean guztia ahaztuta izateko. Halaber, irakasteko beste modu batzuk daude: proiektuen, testuen idazketen eta aurkezpenen bidez esate baterako.\nIkasle, Areeta (Getxo)\nEmakumeok borrokaren lehen lerrora! [dokumentala]\nZer duzu buruan “Azterketak bai ala ez ?”-ri buruz\neuskaldun bat 2017-03-11 12:16\nNik hain justu ere aurkakoa pentsatzen dut: hizkuntzetan ez luke azterketarik egon beharko eta beste gai guztietan bai. “Zertarako ikasi gero dena ahazten bada?” galdetzen duzu. Bai, egia da, ahaztu egiten zaizu zuri, niri eta Einsteini ere ahaztu egiten zitzaizkion. Baina gauzatxo bat zehaztu nahi dizut: ikastea ez da soilik informazioa buruan mantentzea, entrenamendua ere bada. Miloika erlazio neuronal berri sortzen dira ikastean. Ikastea ez da lan espiritual bat, ez, ez! Neuronetaz, erreakzio kimikotaz ari gara… benetako entrenamendua. Eta hori guztia ez da posible entrenamendu orduak sartu gabe, korrikalari on bat ariketa fisikorik egin gabe posible ez den bezala. Eta bai, ahaztu egiten da gero erabiltzen ez bada baina etorkizunean gai hori berrartzen baduzu, beste erraztasun batekin topatuko zara, eskiatekin ere adibidez antzekoa gertatzen da. Egindako entrenamendua hor gelditu da. Matematikako ariketak bere baitan duten garrantzia baino handiagoa dute abstrakzioaren eta arrazonamenduaren entrenamendu moduan.\nAzterketetan gaizki pasatzen dela? Noski baietz. Baina ba al dago beste modurik jendeak entrena dezan. Kirolariek ere joku olinpikoak dituzte azterketa eta estresa ez zaie falta. Azterketa ordez, aurkezpenak egitea, taldeko lanak egitea… Nik ez dut esango ezetz, baina ondo egiten badira. Zenbatetan aipatzen dira alternatiba hauek azterketei ihes egiteko soilik? Eta benetan diozut, alternatiba hauek benetan norberak serio beteko balitu, azterketak bezain estresanteak lirateke.


Eta zazpigarrena Penitenziako\nAditu dezuen ezkero aurreko dotriñetan, zein gauza premiazkoa dan egiazko penitenzia, eta konfesio on bat egitea; pekatu mortal guzien barkazioa iristeko, eta nolakoak izan bear duen pekatuen damutasunak edo doloreak, eta ari lagundu bear dion, ez berriz pekaturik egiteko proposito firmeak, eta eragilleak, eta baita konzienziaren examina nola egin bear dan, gaur esan bear dizuet, eta txit kontuz aditu, eta gogoan artu bear dezue; nolakoak izan bear duen aozko konfesioak.\nG. Zer da bada aozko konfesioa? E. Ondo examinatu ezkero, ezagotu dituan, eta gogora ekarri dituan bere pekatu mortal guziak, ala ziertoak, nola dudakoak konfesoreari esatea, batere utzi bage lotsaz edo bildurrez, aen absoluzioa edo barkazioa iristeko edo alkanzatzeko esperanza osoarekin.\nG. Eta era ona edo aukera eduki ezkero konfesoreen artean, edozeñekin kontentatu bear da? E. Guziak onzat eduki bear baditugu ere, ezagutzen badegu, urlia dala jakintsuagoa, birtuosoagoa, eta animak ondo gidatzeko egokiagoa, alakoarekin konfesatzeko alegiñak egin bear ditugu; ara nola gorputzeko eritasunak sendatzeko, era duenak, Medikurik onena billatu oi du.\nG. Eta obe ote da beti konfesore batekin berarekin konfesatzea? E. Eztago obligaziorik batere, eta ezin konfesoreak iñor artara beartu lezake; baña, komunkiro konfesore batekin ondo dijoakiola bere animako gauzetan ezagutu ezkero, askoz obe da birtutean aurreratzeko arekin berarekin konfesatzea; bada errazago konfesatuko da bere berri ondo dakianarekin, eta seguruago gidatuko du, eta ala motibo bage konfesoreak aldatzen dabiltzanak, aditzera ematen due, birtutean aurreratzeko gogo gutxi daukeela.\nBaña atzerapen andirik edukitzea gertatzen bazaio, okasio batean edo bestean bere konfesore artuarekin konfesatzeko, eta bildur bada edo etsaiak edo bere lotsak zerbait ezkutatzera ekarriko duela; beste batekin konfesatu diteke, bere argaltasunari begiratzen diola; baña obeto egingo luke, eta Jaungoikoaren aurrean askoz geiago irabaziko luke humillatuko baliz, eta bere lotsa, eta atzerapena goituko balu; bada konfesorea ezin arritu diteke bere penitenteari argaltasun bat edo beste gertatu zaiola ikusi arren, eta obeto erremedioak emango diozka ezagutzen eztuenak baño, eta ala egin oi due Kristau onak, egiaz humillaturik, eta damuturik daudenak. Eta komunkiro konfesore ezagunetatik iges egin oi due, oitura gaiztoen mendean bizi diranak, eta ondutzeko erremedio eragillerik artu nai eztuenak; edo artu arren bereala aspertzen, eta largatzen dituenak.\nG. Eta aozko konfesioak ona izateko nolakoa izan bear du? E. Izan bear du 1. humilla: 2. egiazkoa, eta 3. osoa. Iru kondizio oek orain aditzera eman bear dizkitzuet, eta gogoan ondo artu bear dituzue.\nG. Zer esan nai du aozko konfesioak izan bear duela humilla? E. Txit asko esan nai du: soberbiak edo gure barruko arrotasunak: gure andinaiak: gure buruak estimatuak ikusi naiak, guziok agitz itxutzen gaitu, eta gure amorio propio erabageak, gure utsegiteak ezagutzea eragozten digu, eta ezagutu arren ere, edo ukatu nai ditugu, edo gutxitzen ditugu, edo edertu nai ditugu, gure barruko lotsa gutxitzeko: eta ortik dator konfesioan bear dan egiazko humiltasunaren falta: eta konfesio asko gaiztotzea, eta erremedioaren orde konfesioan bertan askok eren kondenazioa arkitzea: bada alde batetik munduarekin eta Elizako legearekin bada ere kunplitzeagatik, beste Kristauak bezela, nai due konfesatu, eta komulgatu: eta beste aldetik batzuek eren lotsa gaiztoa ez benzitzeagatik pekatuak ukatzen ditue, edo agertu bage usten ditue: eta oriei konbeni zaiena azkenean esango diet: beste batzuek eren kulpa gutxitzeko, besteai kulparik geiena egozten die: onelaroak dira aserrealdietan igui dien gauzaren bat esan dielako, edo egin dielako suak, eta garrak arturik, kolera bizian sarturik, gorrotoa, eta gaitziritzia bereala projimoaren kontra artzen duenak: eta arrazoi txar pisuak, eta bearbada deshonragarriak esaten dituenak: eta pasioarekin itxuturik daudelako, eta erak miñik artzen eztuelako besteai miñ ematen badie ere, arrazoi daukeelako ustean gelditzen dira, eta pekatu andirik egin duela ezagutu nai eztue, Ebanjelio santuak pekatu anditzat badakar ere.\nEta ala bear dan konfesio humillik eztue egiten, eta ezta damutasunik artzen. Eta aen antzekoak dira akusatzen diranak, esanaz: Jaungikoak natural edo jenio gaiztoa, bizia, kolerikoa, eta aserrekorra eman diela, eta ezin erremediatu dirala: eta Jaungoikoari berari nolabait kulpa guztia egotzi nai dioe, eta eztue pensatu, eta ezagutu nai, Jaungoikoak ezin utsik egin dezakeala: pekatu orijinalaren ondarrak dirala gure erabageko pasioak, eta Kristauaren lanik, eta egitekorik prinzipalena, eta premiazkoena dala, salbatu nai badu, bere pasioai gerra egitea, eta alegiñak egin nai baditu orazio egiñaz, konsiderazioak egiñaz, eta bere buruari indar egiñaz, bere pasioak ezi ditzakeala, eta ezi bear dituala: bere kulpa duela, eta kulpa andia pasio erabageak menderatzeko duen ardurabagetasuna, eta nagitasuna: beste batzuek deabruari kulparik geiena egozten dioe, eren buruak nolabait eskusatzeko; eta dioe, deabruak ain biziro tentatu dituala, nun erraz engañatu dituan, eta argalak bezela erori dirala: orobat diobe beste batzuek, munduko errespetoak, eta bizi bearrak konsentitu eragin diela, eta baita aragiaren griña gaiztoak itxutu dituala, eta aren indarrari ezin atzera esan izan dioela.\nBaña guziok ezagutu, eta sinistu bear degu, mundu onetan gauden artean gerra bizi batean gaudela, deabruarekin, munduarekin, eta aragiarekin, eta Jaungoikoak ematen digun laguntasunarekin, eskatu nai badiogu, gure animako etsai guztiak goitu ditzakegula, Kristau on askok goitu dituen, eta egunoro goitzen dituen bezela, eta ala gurea dala kulpa guzia: bada argalak izan arren, eztitugu prest dauzkagun fedearen armak billatzen, eta usatzen etsaiak garaitzeko, baizik aen alde geur jarten gera, bearbada peligroan erraz sartzen gerala, edo gutxianez ardurabageak gerala, eta Jesu-Kristok agintzen diguna egin nai eztegula: au da, tentazio guziak, goitzeko esna egotea: alerta egotea: eta orazio egitea, gure argaltasuna erremediatzeko, eta bear ditugun indarrak iristeko.\nEta ala konfesatzen geranean aitzakiak aurretik billatu ordean, garbiro, eta humillkiro gure kulpa autortu bear degu: eta ez beste askok bezela besteren kulpak esatera konfesiora etorri: eta au da humiltasuna falta dalako beste señale andi bat: eta ala askotan ikusten da, senarrak bere kulpa gutxitzeko emaztearen falta guziak banaka esaten dituala: orobat emazteak senarrarenak: eta nagusi-etxekoandreak eren mirabeanak: eta oek eren nagusi-etxekoandranak: eta auzokoak auzokoarenak: bada guziak eren aldetik arrazoia daukela uste due, eta askotan eren pasioak, eren arrotasunak, eren kolera gaiztoak itxutzen ditu: eta zerbait humillagoak, eta sufrituagoak balira, eta berenaz bezela besteren argaltasunaz erruki piska bat baluke, eren utsegiteak ezagutuko lituzke, eta aitzaki bage, estalgarri bage, eta besteak konfesioan bertan ofenditu bage konfesatuko lirake: eta geiena kontentatuko lirate esanaz, persona batek ustebageko okasioa eman dit, eta pazienziarik iduki eztet, eta gaizki tratatu det: eta aurrerago igaro bada edo eskuak egotziaz, edo birauak egiñaz, edo gaitz andiren bat deseatuaz, ori guzia ere bere kulpa bezela konfesatu bear du, eta ez besteak okasio eman diolako bere burua garbitu, eta besteak zikindu: bada okasiorik, eta tentaziorik ezpaliz, ezagutuko ez genduke, birtuterik daukagun edo ez: Jaungoikoa amatzen degun edo ez, eta projimoarekiko egiazko karidaderik degun edo ez: eta alkarrekiko karidadean bizitzeko bear dan humiltasunik, eta pazienziarik degun edo ez. Eta ala utsegiten badegu, gure kulpez utsegiten degu: bada salbatzeko nai ta ez bear ditugun birtuteak gradurik bajuenean ere iristeko eta ejerzitatzeko alegiñik egiten eztegu: eta au onela dan ezkero, gure kulpa ezagutu, eta kulpadunak bezela humillatu, eta gure barruko lotsa, eta damu egiazko batekin konfesatu bear gera: eta ez beste batzuek bezela, dirudienak, iguitzen etsaien besteren gauza batzuek historia bat bezela, beren pekatuak kontatzen dituela; oztasun andi batekin, gaizki egindako penarik, eta damurik agertu bage, bada ori ere izan oi da, bere obena edo kulpa ondo ezagutzen eztuelako señalea: eta eztitut orain aitatzen oriek baño gaiztoago diran hipokrita andi batzuek, benetan erremediatzeko, eta bizimodu on bat gogotik egiteko asmo egiazkorik eztuenak: eta Konfesorea engañatzeko, eta absoluzioa ateratzeko suspirioz, eta negarrez eztaukeen humiltasuna finjitzen edo iduritu eragiten duenak. Jaungoikoak arren guziok argitu gaitzala, eta digula egiazko humiltasuna, gure utsegiñak ezagutzeko, eta konfesatzeko ezeze, erremediatzeko gogo bizi, sendo, eta eragille batekin: bada orduan konfesio humilla ezeze, egiazkoa ere egingo degu.\nG. Eta zer esan nai du konfesioak izan bear duala egiazkoa? E. Konfesioan gure pekatuak eztitugula ez azi, eta ez gutxitu bear: bada pekatu mortal bat bakarrik, geiago edo gutxiago jakiñaren gañean esatea, eta baita pekatu aundi bat txikia baliz bezela estaltzea, edo iruitu eragitea, da pekatu mortal berri bat egitea, eta konfesio alperra ezeze, Sakrilejio andi bat egitea.\nG. Eta zer esan nai du konfesioak izan bear duela osoa? E. Aurreko dotriñan esan genduan bezela, konzienzia ondo examinatzeko alegin zinzo edo prudente bat egin ezkero, ezagutu dituan, eta gogoratu dituan pekatu mortal guziak osoro konfesatzea, ziertoak, ziertoak bezela, eta dudakoak, dudakoak bezela; beren zenbatezkoarekin, eta agertu bear diran zirkunstanzia diferenteakin.\nEta pekatu nazkagarri bat edo asko egin dituan Kristau lotstiren batek, edo konfesorearen bildurra duen batek, edo egiazko penitenzia egiteko, eta artu bear dituan erremedioak egiteko, edo nai ta ez bereala kunplitu bear dituan obligazioak osatzeko atzerapen andia duen batek, eta bere pekatuak diran bezela agertzeko lotsa guziz aundia, eta neke arrigarria bere barruan daukanak, eta batez ere pekatu larriak lenago lotsaz edo bildurrez isildu, ete ezkutatu dituanak, eta konfesio, eta komunio gaiztoak egin dituanak; zer egin bear due, lotsa gaizto ori, eta atzerapen andi ori goitzeko edo garaitzeko, eta bere pekatuak garbiro esateko, eta konfesio on bat egiteko? Errukigarriak dira estadu triste orretan dauden Kristau ain lotsatiak, ain itxutuak, ain nagiak, ain ansiakabeak, eta ain alper andiak; nun eren zorion edo zorigaitz guzia oraingo, eta betikoa inporta dien egiteko onetan lo pisu batean bezela egotera atrebitzen diran. Orien itxumena, eta orien biotzeko soberbia, eta gogortasuna ain arrigarria da; nun Jaungoikoaren argitasun, eta grazia aundi bat bage, eta eren partetik esnatzeko, pizkortzeko, eta eren amorio propioa goitzera animatzeko alegin aundiak egin bage, sorrera, eta lo pisu izugarri orretan biziko dira: eta illko dira: eta Infernurako dira.\nG. Eta badago oriendako erremediorik? E. Bai: benetan artu nai badue. Eta zer erremedio due? Gai onetan fedeak erakusten dizkigun egia andiak ondo konsideratzea, eta oriekin irazarririk, bildurturik, eta sendatzeko gogo bizi batekin Jaungoikoari humiltasun, eta esperanza andi batekin bere argia, grazia, eta indarra gogotik eskatzen aritzea Jesu-Kristoren izenean edo aren kabubageko merezimentuen bitartez: eta ona gogora sarri ekarri bear dituen egiak. 1. Badakizue, N.K. eta guziok fedeko egia, eta Jaungoikoaren beraren esana bezela sinisten degu, oraindaño munduan egin diran, eta aurrera munduaren bukaeraraño egingo diran pekatu guziak baño, eta baita asmatu ditezkean gaiztakeri guztiak baño, infinitamente aundiagoa dala Jaungoikoaren ontasuna, eta miserikordia: eta orobat Jesu-Kristok bere Aita eternoaren justiziari eman zion gure pekatuen satisfakzioa dala kabubagea, milla mundu, au baño gaiztoagoak erremediatzeko asko, eta sobra dana. Bada berdin da fedeko egia, Jaungoikoak bere aldetik eztuela nai pekatariak kondenatzea, baizik salbatzea: eta dan pekataririk aundiena, izugarriena, nazkagarriena mundu guztiko pekatuak berak egiñak baleuzka ere, egiaz humillatzen bada, biotzetik damutzen bada; Jaungoikoagana benetan biurtzen bada, eta Jesu-Kristoren izenean edo aren merezimentuakgatik barkazioa esperanza bizi batekin eskatzen badio, eta Jesu-Kristok agindu zuen bezela konfesio humil, eta egiazko bat egiten badu; seguru iritxiko duela pekatu guzien barkazioa, eta Jaungoikoaren grazia, eta adiskidetasuna: eta libratuko dala orain bere konzienziak ematen diozkan ortxikada, eta erreprensio gogorretatik: eta gero betiko edo eternidade guziko Infernuko tormentuetatik: eta batez ere, betiko lotsatik, eta desesperaziotik: eta iritsiko duela betiko bere barruko pakea, atsedena, eta konsueloa, eta gero eternidade guziko poza, kontentua, eta gloria.\nOrain bada fedeak erakusten dizkigun egia konsolagarri aek ezin ukatu dituan Kristaua, nola izan diteke ain soberbioa, ain itxua, ain gogorra, eta bere buruaren ain etsai aundia, nun lotsa puska bat ez garaitzeagatik, bere burua orain ez humillatzeagatik, eta bere betiko salbazioagatik neke puska bat ez artzeagatik naiago duen beti kezkatan bizi, eta betiko zoriona galdu, eta betiko zorigaitza, eta kondenazio bere buruari ekarri? Ikusiko ezpaliz, nork sinistuko luke onelako itxumenik, onelako zorakeriarik, eta onelako ardurabagetasunik? A! zein egia aundia dan konsiderazioaren faltak, eta orazio humillaren faltak mundua itxuturik, eta galdurik daukala; iregi itzatzue bada animako begiak, gauza oek ondo ezagutzeko, eta pisatzeko: eta erregutu egiozue Jaungoikoari humiltasun, eta esperanza aundi batekin Jesu-Kristoren izenean, arren zuen soberbia, eta gogortasuna desegin dezala: eta konfesio humil, eta egiazko bat egiteko indarra, eta gogoa eman degizuela. 2. Bada bestela (eta ona beste konsiderazio guztiz indarsu bat) fedeko egiak ukatu nai ezpadituzue lotsa piska bat orain konfesioan benzitzen edo menderatzen ezpadezue, zeurok nai ta ez, zeuron buruari ekarriko diozue lotsa bat guztiz arrigarria, guztiz nabarbena, eta betikoa, iñoiz ere akabatuko eztana. Bada zuen pekatu estaliak orain zeurok, eta Jaungoikoak eta Aingeruak, eta Deabruak dakitzkizute, eta pekatu oriek guziak konfesio humil, eta damuzko batek desegiten, eta borratzen ezpaditu; ezin geiagoraño lotsatuko zaitue; 1. Jaungoikoaren tribunalean, juizio partikularrean, orduan deabruak salatuko zaituzte, eta guziak aurpegira botako dizkitzute: ezin ukatuko dituzue, zuen konzienziak, eta zuen Aingeru guardakoak testigu leialak bezela autortuko ditue. Eta nork esan orduan izango dezuen lotsa arrigarria? Eta orduko zuen desesperazioa, eta arrabia, ezin esan al baño aundiagoa? Lenago konfesio humil batekin erremediatu zezakeala, erremediatu bagez? Bada 2. lotsa izugarri, eta penagarri ori zenbat aziko da, Juizio jeneralean zuen pekatu lotsagarri guziak ikusten dituzuenean mundu guziaren aurrean, zuen ezagun, eta adiskide guzien aurrean barreatuak edo publikatuak? Nolakoa izango da orduan zuen lotsa? Emen bertan Eliza onetan gauden guzion aurrean, eta zeuron aurrean, zuek konfesore bati biziaren penan, sekretoa gordeko duan bati esatera atrebitzen etzeraten pekatuak, emendik publikatuko, eta barreatuko banitu, nolako estutasuna, nolako naibagea, nolako pena izango etzenduke, zuen buruak nabarbenkiro deshonratuak ikustean? Askorenzat bertan illik gelditzeko asko lizate.\nBada lotsa ori guztia, eta oraindio aundiagoa, eta nabarbenagoa nai ta ez ikusi, eta sufritu bearko dezue Juizio jeneralean, orain bear bezela zuen pekatuak konfesatzen, eta erremediatzen ezpadituzue. Eztago bitarterik edo ondo konfesatu edo betiko kondenatu, eta betiko lotsatu, eta betiko desesperatu. Bai, N.K. zuen Juizio jeneralean (ondo konfesatzen ezpazerate) izango dezuen lotsa arrigarria, eta deshonra izugarria ezta orduan bukatuko, edo akabatuko eternidade guzian lotsa ikaragarri ark iraungo du: Deabruak erak, orain konfesatzeko, ain lotsa aundia buruan ipintzen dizuenak, orduan burla, iskarnio, eta desprezio arrigarriak egingo dizkitzue, ain zoroak, ain zenzu bageak, ain itxuak, zeuron kulpaz izan ziñatelako. Eta orobat kondenatu guziak burlatuko, eta deshonratuko zaituzte: eta zeurek izango zerate zuen borrerorik gogorrenak, desesperazio, eta arrabia izugarri batekin zeuron zorakeria kondenatzen dezuela, eta beti gogoratzen dezuela, zein erraz lotsa arrigarri artatik libratu zintezkean, eta zeuron kulpaz lotsa labur bat orain konfesioan ez sufritzeagatik, etorri zerate betiko lotsa, betiko deshonra, eta betiko eskarnioak, eta burlak padezitzera. Konsideratu itzatzue bada orain egia oek: eta zeuron buruak egiaz maite badituzue, bertatik erremedioa konfesio humil, eta egiazko batean billa ezazue.\n3. Eta egia aundi oriek gogoratu, eta konsideratu nai badituzue, eztezue izango ez Konfesorearen bildurrik: bada 1. Ezin Konfesorea arritu liteke zuen gaiztakeriak adituagatik, bada oriek erak, eta bearbada aundiagoak, eta ikaragarriagoak askotan aditurik dauzka: eta gutxianez irakurririk dauzka, ala Eskritura santuan, nola Elizako erakusle, edo Doktoreen liburuetan: eta badaki persona batek egin ditzakean gaiztakeri guziak egiteko, edozein persona, eta baita bera ere gai dala: ain arrigarria da guzion gaitzerako griña gaiztoa, Jaungoikoak gordeko ezpaginduz: eta ala arritu ordean ikusten bazaitue egiaz humillaturik, eta damuturik, bere artean poztuko da: konsolatuko da: atsegiñez beteko da: Jaungoikoa bera, eta Zerutar guziak postutzen diran bezela, pekataria egiaz konbertitzen danean: eta 2. badakizue konfesioko sekretoa gordetzeko obligazio ain estua duela, nun munduko guzion salbazioa inporta balu ere, eta bere burua erretzen utzi bear balue ere, ezin konfesioan aditutako gauzarik batere esan lezake: ezta pekatariari berari ere kondesiotik kanpora. Eta San Juan Nepomuzenok bere ejenploarekin dotriña ori erakutsi zigun: bada naiago izan zuen Martirioa padezitu, eta bizia galdu, ezenez konfesioko sekretoa agertu, Errege gogor gaizto batek artara premiatu, eta beartu nai izan bazuan ere. Eta ala alde orretatik eztezue zer bildurrik iduki.\nBaña eztira bakarrik pekatuak agertzeko lotsak, eta Konfesorearen bildurrak atzeratzen dituenak konfesio humil, eta egiazko bat egitetik: geiago dira ondo konfesatzera atrebitzen eztiranak; zerren gogorik eztuen, nai ta ez bear dituen erremedioak artzeko, eta ala batzuek pekaturako peligro, edo okasio gertuan egon arren, arriskutik irten nai eztue zerren konbenienziaren bat edo ondasunen bat galdu bear due: eta milla aitzaki asmatzen ditue, okasio gaiztoari ez largatzeko. Beste batzuek anziñako oitura gaiztoa, eta erraztasuna edo aztura gaiztoa arturik dauke moskortzeko edo orditzeko, edo joku aundi erabageak, eta kaltegarriak egiteko: loikeriako pekatu zikiñak edo bere buruarekin edo besterekin egiteko: edo betiko gorrotoan daude, eta etsaiak amatzera jarri nai eztue: eta beste batzuek gaizki irabaziak tratuan, saldu-erosian edo jokuan edo besteai egindako kalteak biurtzeko borondate egiazkorik eztue: eta premiazko penitenzia edo erremedioak artu nai eztitue. Oek guziok, eta beste onelako asko egon oi dira bertatik ondutzeko bear dan egiazko damutasun, eta proposito eragille bage. Pozik pekatuak konfesatuko lituzke, beste lanik ezpaliz: eta noizbait, eta batez ere aizkeneko eritasunean guzia erremediatuko duelako esperanza, eta uste falso engañagarriarekin itxutzen dira. Eta bitartean komunkiro gaizki konfesatzen dira, edo pekatuak ezkutatzen dituelako, edo benetan, eta bertatik erremediatu nai eztiralako.\nG. Eta zer erremedio dago orrelakoenzat? E. Ezin besterik erakutsiko diet, sendatu nai badue, konsiderazioa, eta orazio humilla baizik. Orien borondatezko itxumena, eta biotzeko gogortasuna arrigarria da: eta Jaungoikoak argitzen, ukitzen, eta biguntzen ezpaditu, gure esan, eta abisu guztiak alperrak dira: pekatuko okasio gertutik irteteagatik emango balie zortzi dukateko pare bat, bereala irteteko modua artuko luke: edo arrisku artan daudelako osasuna galdu bear balue, bereala irtengo lirate. Orobat oitura gaiztoa benzitzeagatik aldiko diru zati andi bat emango balie, bereala erremedioak gogotik artuko lituzke: eta baita eren zorrak pagatzeagatik eskeñiko balie Maiorazko edo errenta andi bat, pozik pagatuko lituzke. Eta animako salbaziogatik; betiko zorionagatik; beti iraungo duen ondasunakgatik; betiko gloriagatik, ezer egin nai eztue. Orra fedearen illuntasuna; bada eztue iritxiko fedearen argitasuna, eta Zeruko grazia eragillea, eta indarsua, fedeko egia aundiak konsideratu nai ezpaditue: eta humillaturik, eta esperanza on batekin alaiturik orazio egiten ezpadue. Eta, zer konsideratu bear due? Dotriña onetan bertan aitatu ditugun egiak asko dira, ondo konsideratu nai baditue: eta batez ere gogoan erabilli bear due Jaungoikoaren guganako amorio guztizkoa: gu salbatzeko daukan deseo egiazkoa, ondu nai bagera: Jesu-Kristoren nekeak, Pasio, eta eriotza gure pekatuen zorra pagatzeko: ematen dizkigun erremedio guztiz eragilleak bere Sakramentuetan, eta bere dotriña santuan: eta eman nai digun betiko saria, betiko zoriona, edo betiko gloria: edo kontrara esker gaiztokoak, eta itxu gogorrak bagera, nai ta ez emango digun betiko kastigu izugarria, eternidade guzian anima, eta gorputz Infernuko su irazeki, eta garretan kiskaltzen, eta ler egiten egon bearra, iñoiz ere alibiorik izateko esperanza bage: eta aizkenik bertatik Jaungoikoaren dei, eta inspirazio onari jarraio nai ezpadiogu, geroago ta itxuago, eta gogorrago egingo gerala: geroago, eta Zeruko laguntasun gutxiago izango degula, eta ori gure kulpaz: eta supito illtzen ezpagere ere, edo zenzua galtzen ezpadegu ere askori gertatu zaion bezela, ez gerala komunkiro benetan, eta bear dan bezela eriotzako orduan konbertituko: eztegula orduan ere bear bezelako damutasun, eta proposito egiazkorik izango; zerren lenago ardurabageak, eta esker gaiztokoak izan geran: eta ala, N.K. humillatu gaitezen guztiok: zenzatu gaitezen egia andi oen argiarekin: eta bertatik gure kontuak zuzendu ditzakun: Jaungoikoari txit sarri orretarako bere indarra, eta grazia eskatu degiogun, konfesio ona, humilla, eta frutuduna egin dezagun: eta orrela iritsiko degu betiko gloria. Amen.


EH Bildu: "Gure dieten %80a alderdira doa, ez baikatoz politikara dirua irabaztera" - Arrasate - Goiena.eus\nXabi Gorostidi 2020-04-06 19:17\nEH Bilduko bozeramaile Maider Morras, 2019-2023 agintaldiko osoko bilkura batean.\nDieten zati handiena alderdiari emateaz gain, adierazi dute EAJk eskatzen duen dohaintza ez dakitela zehazki zertarako erabiliko den. Azaldu dutenez, zinegotzien "dieta pertsonalak" emateko prest daude, betiere, "pertsonen eta familien beharrak asetzera" bideratzen badira. "Une honetan pertsonak erdigunean jartzen eta zaintza sareak sendotzen inbertitzen ari gara denbora".\nArrasateko EAJk ostiralean egindako proposamenari erantzunez oharra atera du EH Bilduk. Arrasateko EAJren eta EH Bilduren arteko alde nagusia bi aspektutan ikusten duela esanaz hasten du oharra Maider Morras bozeramaileak: "kudeaketa ereduan eta funtzio publikoa ulertzeko moduan". "Asko poztu nau, prentsaren bidez izan bada ere, eta ez modu zuzenean, EAJk EHBildu eta beste alderdi batzuei egindako dohaintza eskaerak. Arrasateko Udalean alderdi politiko gisa jasotzen dugun izendapena donatu dezagun eskatu digute Udal Gobernutik. Eskaera honek besteak beste, aukera ematen dit nire bizilagunei errealitatea ebidentzia erabat egiaztagarrietan azaltzeko, alkatearen publizitate etengabea egiazko errelato bihurtu ez dadin".\nJarraian, alderdi eta zinegotziek diru publikoa zein kontzeptugatik jasotzen duten zehazten dute. Alde batetik, asignazioak –alderdi politiko bakoitzeko eta zinegotzi bakoitzeko jasotzen diren kopuruak– eta, bestetik, dietak –modu pertsonalean bilera eta batzordeetara joateagatik zinegotziek jasotzen dutena–. "Garrantzitsua da auzotarrek jakitea bai dietak bai batzordeak aldatu egin zirela Arrasaten EAJk irabazi zuenean, EAJ eta PSEren esleipenak eta dietak nabarmen handituz batzordeburuaren kasuan: 114 eurotatik 180 eurotara. Era berean, liberatuen soldata% 21 igo zuten".\nJarraian EH Bilduk dietekin duen politika azaltzen du, eta horretarako EAJko eta EH Bilduko bozeramaileek dietak aipatzen ditu Morrasek: "EHBilduk dieten %80 bideratzen du bere egiturara, beraz, guztizkoaren %20 da gure poltsikora iristen dena. Nire adibidea jartzearren, Maider Morras Azpiazu, osoko bilkuretara joateagatik, nire taldeko bozeramaile gisa jarduteagatik, bozeramaile batzordera joateagatik eta bi batzorderi erantzuteagatik –hilean lauzpabost batzorde–, 351,9 euro kobratu ditut 2019ko ekainetik abendura bitartean. Anuska Ezkurra nire homologoak, berriz, osoko bilkuretara joateagatik, bozeramaile gisa ni bezala jarduteagatik, hilean bi batzordetara joateagatik eta soilik gobernu-batzordeetara\njoateagatik 3,825 euro kobratu du. Gai honi buruzko ikuspegi orokor bat izateko, EAJko eta PSE-EEko zinegotzi batzuek hilean 1.800 eurotara heldu daitekeen gainsaria kobratzen dute beren eguneroko jarduera ekonomiko pribatuaz gain.".\nOstean, zera gehitzen du: "EAJko eta PSE-EEko hautetsiek jasotzen dituzten dietak 45 minutu berandu edo amaitu baino 10 minutu lehenago iristen direnean ere kobratzen dituzte. Bada kasu bat non EAJk liberatu bat eta zinegotzi bat bidaltzen dituen bilerara berera, lehendabizikoak bere soldatan dauka jasoa batzorde horretara joatearen ordainsaria eta bigarrenak dieta bidez jasotzen du dirua. Tira, arrasatearrok birritan ordaintzen diegu EAJko zinegotziei bilera berean izandako parte hartzea. Eta ez naiz salbuespenez ari, baizik eta gobernu- soldata-funtzio publikoa harremaneko egunerokoaz baizik".\nAzkenik gogoetan hau egiten du: Prest agertzen gara gure dieta pertsonalak pertsonak eta familien beharrak asetzera bideratzera, bestelako diru ekarpenen funtzioa ez dago gure esku eta alderdiak hartuko du behar den erabakia. Diru publikoa herri hobe bat eraikitzera bideratuta egon behar du. Gure helburua beti izan da gizartearen onurarako lan egitea, eta irmoki diot datuek hori berresten dutela".